Lwaki kikulu Yesu okuzaalibwa emberera? Lwaki Yesu yalina kuzalibwa mberera?\nEnsomesa y’okuzaalibwa kwa Yesu omuwala emberera kukulu nnyo (Isaaya 7:14; Matayo 1:23; Lukka 1:27, 34) Okussoka, katulabe engeri Bayibuli gyenyonyola ebyaliwo. Mu kuddamu ekibuuzo kya Malyamu, “Kiriba kitya ekyo” (Lukka 1:34), Gabulyeri yamugamba, “Ne malayika n'addamu n'amugamba nti Omwoyo Omutukuvu alikujjira, n'amaanyi g'Oyo Ali waggulu ennyo galikusiikiriza”(Lukka 1:35). Malayika azaamu Yozefu amannyi obutagaana kuwasa Malyamu n’ebigambo bino: “kubanga olubuto lwe lwa Mwoyo Mutukuvu.” (Matayo 1:20). Matayo agamba nti omuwala emberera “ n'alabika ng'ali lubuto olw'Omwoyo Omutukuvu.”(Matayo 1:18). Abagalatiya 4:4 nayo esomesa ku kukuzaalibwa omuwala emberera: “ Katonda n'atuma Omwana we eyazaalibwa omukazi.”\nOkusinziira ku byawandiikibwa wagulu, kirabika bulungi nti okuzalibwa kwa Yesu kwava ku Mwoyo mutukuvu okukolera mu mubiri gwa Malyamu. Omwoyo(Ogutalina mubiri) n’olubuto lwa Malyamu (Alina omubiri) bonna benyigira mu kuzaala kwa Yesu. Malyamu yali tasobola kwefunyisa lubuto, era yali “kikozesebwa”. Katonda yekka yeyali asobola okukola ekyamagero kya Katonda okuja kunsi okufuuka omuntu.\nWabula, okugaana enkolagana wakati Malyamu ne Yozefu kuba kugaana nti Yesu yali muntu ddala. Ebyawandiikibwa biraga nt Yesu yali muntu awedde emirimu ngalina omubiri ng’ogwaffe. Guno yagufuna okuva ku Malyamu. Mungeri yemu, Yesu yali Katonda Katonda ddala, abeerera emirembe gyonna era atalina mbala yonna ya kibi.( Yokaana 1:14; 1 Timossewo 3:16; Abaebbulaniya 2:14-17)\nYesu teyazaalibwa mu kibi; kitegeeza nti, teyalina mbala ya kibi yonna (Abaebbulaniya 7:26). Kirabika nga embala y’ekibi esikizibwa okuva ku mulembe ogumu otukuka ku mulembe omulala okuyita mu Taata ( Abaruumi 5:12; 17,19). Yesu okuzaalibwa omuwala embeerera kwayamba okwewala okusikira embala y’ekibi era kyasobozesa Katonda abeerera emirembe gyonna okuba omuntu atalina kibi.


Bukedde Online - Gavt. ekkiriza etya Abachina okutembeeya obunyama?\nGavt. ekkiriza etya Abachina okutembeeya obunyama?\nOmusawo awadde essuubi ku mbeera ya Kyomugisha...\nEnsonga lwaki omwavu ajja kusiitaana okugenda...\nAbasuubuzi bano abaakulembeddwaamu ssentebe waabwe Godfrey Kirumira baategeezezza nnankulu wa URA, Doris Akol nti kyennyamiza okusanga Omuchina ku mmotoka ya kabangali ng’ayimba emiyembe n’okwokya obunyama ekiro mu bubuga obwetoolodde Kampala ng’ate osuubira nti bamusiigansimbi bano bandibadde balina kubeera nga bazimba makolero okwongera okuwa abantu baffe emirimu.\nAbagagga ba Kwagalana era abasuubuzi b’omu Kampala ng’akulira URA Akol, abakwasa engule okubeebaza okubeera abasaale mu kuwa omusolo.\nABAGAGGA ba Kwagalana Club basisinkanye abakulira ekitongole ky’omusolo ekya URA ne babasaba babayambe ku Bachina abanaku abeeyongedde obungi mu Uganda ng’ate tebalina kye bongera ku byanfuna by’eggwanga ne batuuka n’okutembeeya emiyembe n’okwokya obunyama ku nguudo.\nBino Kirumira yabyogeredde mu lukiiko abakulira URA mwe baabayitidde okubasiima ng’abagagga era abasuubuzi abali mu kibiina kino okubeera ekyokulabirako eri abasuubuzi abalala mu ngeri gye bawaamu omusolo n’okuwagira ekulaakulana ya Gavumenti.\nOmukolo gwabadde ku Imperia Royal ku Lwokutaano era Akol kwe yasinzidde n’alabula abasuubuzi abakukusa ebyamaguzi nga tebiwadde musolo nti kiremesa eggwanga okugenda mu maaso.\nYagambye nti bakutte abasuubuzi bangi naddala abayingiza emipiira gy’emmotoka ng’omupiira gumu bagutaddemu emirala esatu n’agamba nti kino kiginafuya era obubenje bungi bweyongedde ku nguudo nga buva ku mipiira emibi nga gino.\nYalabudde abasuubuzi ebweru w’eggwanga naddala mu China abajingirira liisiti ze baguliddeko ebintu bye bagula ebweru Aabachina ne babawa ezitali nzijuzeemu ne bateekako ssente entono okugeza konteyina eya ffuti 40, ne bagamba nti bagiguze ddoola 5000, ng’ate ya ddoola 50,000.\nAbasuubuzi baamuloopedde abakozi ba URA ababateeka ku nninga nga babasaba empapula kwe bazze basuubulira ebintu mu nnaku bbiri ekimenya amateeka ne babasuubiza n’okukomya bizinensi zaabwe kye yagambye nti agenda kubakangavvula.\nAkol yasiimye aba Kwagalana okusomesa aba KACITA abaali bakuma mu basuubuzi babatwale mu kkooti nga babakutte bakukusa ebintu emirundi egisukka mu 10, nti kino KACITA yali ekola kikyamu okulwanirira abatasasula musolo.


Bukedde Online - Ababaka beeyongezza ensimbi mu bajeti ya 2019/2020 enaatera okusomwa\nAbabaka beeyongezza ensimbi mu bajeti ya 2019/2020 enaatera okusomwa\nEnsi egudde eddalu: Ababbi babba batya abantu...\nEddwaliro ly'e Mulago eppya liseera okusinga...\nABABAKA ba palamenti bazzeemu okweyongeza ensako. Okusinziira ku biwandiiko ebikwata ku bajeti egenda okusomwa mu June omwaka guno ababaka baataddemu obuwumbi 102 ng’ensako yaabwe ng’eriko n’ensimbi z’ebyentambula.\nKino bagamba baakikoze lwa beeyi y’amafuta kulinnya.Minisitule y’ensimbi yabadde etadde obuwumbi 39 nga za nsako yabwe n’endala obuwumbi 20 za za kutegeka lukung’ana lwa palamenti z’amawanga agali mu luse olumu ne Bungereza.\nKyokka oluvannyuma lw’ababaka okwekenenya bajeti ekyali mu bubage basazeewo okugya obuwumbi 63 ku bintu ebirala ebigirimu ne bazissa ku nsako yabwe nga kino kyayongezza ensako yabwe n’etuuka ku buwumbi 102.\nEra kino kyongeza bajeti ya palamenti okuva ku buwumbi 497 ezibadde ez’omwaka 2018/19 ne zituuka ku buwumbi 688 ezigenda okukozesebwa mu mwaka gw’ebyensimbi ogutandika mu June 2019.\nEnsonda zaagambye nti ensimbi z’entambula zaayongezeddwa lwa bbeeyi y’amafuta kulinnya kuva ku 3,500/- buli liita kudda ku 4,500/-.\nEnsimbi z’ensako y’ebyentambula zijja kugabwanga okusinziira ku bunene bw’olugenda omubaka lw’atambula okuva e Kampala okutuuka mu bantu b’akiikirira.\nEnsonda era zaagambye nti minisitule y’ebyensimbi teyakkiriziganyizza na kweyongeza kuno.\nMu mateeka Palamenti ye yagerekera emisaala n’ensako ng’egamba nti kino ekikola lwa kuba teyagala kubeera mu nkwawa za gavumenti. Ebitongole bya gavumenti ebirala byonna gavumenti y’ebigerekera emisaala.\nSsentebe w’akakiiko ka palamenti aka bajeti, Amos Lugoloobi yagambye nti bajeti ya palamenti yabaddemu ettuli lye babade bazibikira.\nWabula ebimu ku bibiina by’obwanakyeya bino tebyakisanyusizza era bikkukkuluma.\nGav't egenda kusaasaanya obuwumbi 80 okugulira abalimi enkumbi\nPoliisi bagitadde ku nninga okunnyonnyole amayitire g'obuwumbi 22


Bukedde Online - Gavumenti eraze engeri Buganda gye yaggyibwa ku maapu ya Uganda\nGavumenti eraze engeri Buganda gye yaggyibwa ku maapu ya Uganda\nEbivaako okuzimba n’okusiiyibwa ebitundu...\nWalukagga awadde minisita nsalessale okumuwa...\nAdded 26th April 2018\nGAVUMENTI eraze engeri gye baatuuka okuggya Buganda ku maapu ya Uganda, ekintu ekibadde kyewanisizza emitima gy’Abaganda.\nMinisita w’eggwanga ow’ebyobulamu, ebisookerwako Sarah Opendi\nSarah Opendi, minisita omubeezi ow’ebyobulamu bwe yabadde mu Palamenti ku Lwokubiri ng’ekubirizibwa omumyuka wa Sipiika, Jacob Oulanyah yategeezezza nti, bwe baalondodde ensonga eno baazudde nga waaliwo omukozi wa minisitule eyakola ensobi n’akozesa maapu ya Uganda enkadde eyeeyambisibwa ku mulumbe gwa Obote1, etalaga kifo kya Buganda.\nN’agamba nti, “nange kennyini kyanneewuunyisizza okulaba nga maapu tekuli Buganda ate ng’ebitundu bya Uganda ebirala kwe biri. Neetonda olw’ensobi eyakolebwa era mbakakasa nti, kino kigenda kutereezebwa era ku maapu endala ezinaddamu okufulumizibwa Buganda ejja kuba erambikiddwa bulungi”.\nMinisita okwetonda kyaddiridde Johnson Muyanja Senyonga (Mukono South) era ssentebe w’akabondo k’ababaka ba Buganda okusaba Palamenti etangaaze ekyaggyisa Buganda ku maapu ya Uganda.\n“Tukitwale nti Uganda yeggyeeko Buganda nga bwe tuludde nga tuwulira? Twagala Gavumenti etereeze ensobi eno mu bwangu ng’abantu ba Buganda tebannaba kukitwala nti beetwala bokka,” Senyonga bwe yategeezezza. Opendi baagenda kuwandiikira Kabaka ne Mmengo mu butongole nga beetonda olw’ensobi eyakolebwa.\nMedard Lubega Seggona (Busiro East) yeebazizza minisita olw’okwetonda kyokka n’ategeeza nti kijja kubanguyira okubasonyiwa nga bamaze okutereeza ensobi gye baakola ku maapu.\nN’agamba nti, ekijja okusanyusa Abaganda kwe kulaba ng’ensobi etereezeddwa era n’etaddamu kukolebwa.\nYeewuunyizza okuba nga bw’abeera ayingira Palamenti ku mulyango omunene alabawo ekifaananyi ekiraga ebitundu ebikola Uganda yonna nga ne Buganda kweri!\nDiana Atwine, omuwandiisi ow’enkalakkalira owa minisitule y’ebyobulamu ye yasoose okuvaayo ku ntandikwa ya wiiki ne yeetonda olw’ensobi eyakolebwa abakozi ba minisitule gy’atwala.\nEnsonga ya maapu ya Buganda, okuvaayo kyaddirira Kabaka okusinziira ku mukolo gw’amazaalibwa ogwali e Villamaria mu ssaza ly’e Buddu ne yeemulugunya olw’abaafulumya maapu ya Uganda ng’ekitundu kya Buganda tekiragiddwa.\nMaapu eyasinga okuleeta obuzibu yali eraga engeri abaana gye baali bagemeddwaamu mu bitundu bya Uganda ebyenjawulo.\nEkitundu kya Buganda kyalagibwa nga North Central ne South Central, kyokka ebitundu ebirala nga, Bukedi, Bunyoro, Tooro, Ankole nga kwe biri.\nEmitimbagano gya Vision Group gyakuvaako okumala ennaku bbiri\nGav't efulumizza maapu empya eraga Buganda\nAbayimbi ba ‘twalyako bye twalya’ abalwana okudda engulu


Bukedde Online - Ebisika abalenzi okuganza abakazi ababasinga emyaka\nEmmere gy'ojjula ekikeerezi tewoomera musajja\nOkukyalira ensiko kisika abavubuka okunyumya akaboozi n'abakazi abakadde. Era ggwe omukazi ali eyo ng’emyaka gitandise okukuwuubira akatambaala nga n’abakusiiya tekyali, nyweza kimu kya mpisa ya kukyala mu nsiko.\nAbaagalana mu laavu\nOkukyalira ensiko kisika abavubuka okunyumya akaboozi n'abakazi abakadde\nEno y'emu ku ansa eri mu luyimba 'Ekinjagaza ekkadde..." .Wabula ng'esabikiddwa okuyitibwa omugoyo. Kale ggwe omukazi ali eyo ng'emyaka gitandise okukuwuubira akatambaala nga n'abakusiiya tekyali, nyweza kimu kya mpisa ya kukyala mu nsiko olinde yenna alyetantala n'agwa mu katego ko, naawe ofune omukisa omulageko ky'olinawo. Noolwekyo abawala abazannyisa empisa eno ey'okukyalira ensiko ate nga musaba Mukama okubawa obuwangaazi mumanye akabaate ke mwolekedde.\nKubanga "kakulu asomba". Ako akabina akakutigisa nga kafuuse muserebende oba okufuuka ebbina. Amatama nga gagudde embugubugu n'ebiseera mu nsingo nga bifuuse enkanyanya. Leero nno ebbeere nga sitookisi ewedde emirimu. Kati awo nga n'abaakusiiyanga bonna nga bakulaba bbule, ng'olwo ofuuse oguweddeko entonto ennyonyi gwe zeebalama.\nNaye ekikutaasa ssinga wabaawo omusajja yenna agudde mu kamasu k'omukwano gwo, bye birungo by'oba nabyo ebiva mu kukyala ewa ssenga. Era abasawo bagamba nti omukazi akuzeemu mu myaka, bw'asumulula ensulo ne Kiyira tagoba! Kino nga kiva mu kuba nti mu myaka egyo aba ayize awamusumulula ppata, Kiyira n'ayira. Jjukira abalongo balina ettaffaali lya maanyi mu kusumulula ppata za kiyira w'omukazi.\nEra omukazi bw'agenda akula ate n'amanya nti afunye eyagudde mu katego, afiira ku kimu kya kuzigula balongo. Jjukira nti n'emiddo gyonna aba agyemanyidde. Abo abawala abato gye beemoolera nga batya n'okubuuza eddagala erinaabayamba mu kino, lyo ekkazi ekkadde lifuba kusamba nsiko kunoonya ntengotengo na muddo gwa Mukasa litere lyezigule.\nKati omulenzi omuto yenna bw'agwa mu katego k'omukazi bwati, n'alaba Kiyira bulijjo gw'aloota obuloosi, aba talina nsonga lwaki tasiisira kuba jjukira nti, "ssemuto wattira eggeege, wadding'ana omuya."\nKuno bw'agattako ebbugumu ly'ebisambi ly'akuumira mu kwambala engoye empanvu nga gomesi ne makisi (abakazi abakadde tebatera kwambala nkunamyo), wamma ggwe mwana mulenzi n'asiisira. Ne bw'aba balo awaka, bw'alaba ng'emirimu gyo miyonjo ku ludda olwo, ajja kugidding'ana ng'alambula ekitiko.\nTolaalaasa bibadde mu kisenge\nOkukyalira ensiko kuwa omukazi ebbeetu okwesalirawo ku by'okwegatta


Bukedde Online - Mutebile aleese ebiwandiiko ebitakwatagana mu palamenti\nMutebile aleese ebiwandiiko ebitakwatagana mu palamenti\nOmuwandiisi w'ebyapa gamumukidde mu kakiiko...\nFr. Kiibi avumiridde abakulisitu abakaabira...\nEbiwandiiko ebimu obwedda biteereddwako emikono gy'abantu (signature) kyokka nga tekuli mannya gaabwe nga kino kikaluubiridde n’abakungu ba Banka okuzuula bannyini gyo. Ebiwandiiko kubadde tekuli kiraga yabiwandiika.\nABAKUNGU ba Bbanka Enkulu beewunyisizza ababaka ba Palamenti bwe babatwalidde ebiwandiiko ebikwata ku bbanka ezaggalwa okuli; International Credit Bank Ltd (1998), Greenland Bank (1999) ne Co-operative Bank (1999) nga tebiriiko mannya g'abaabiwandiika.\nLipooti y’omubalirizi w’ebirabo bya Gavumenti eraga nti tewali nkola nung’amu yateekebwawo Bbanka Enkulu mu kuggala n’okutunda eby’obugagga bya bbank zonsatule.\nBibadde mu kakiiko ka Palamenti akavunaanyizibwa okulondoola emirimu n’ensaasanya mu bitongole bya gavumenti aka COSASE, akakubirizibwa Abdu Katuntu (Bugweri).


Bukedde Online - Lumumba asabye Besigye okwegatta ku Museveni\nMu ngeri y’emu, Lumumba yasabye abatakkiriza byava mu kulonda mukulembeze okugoberera amateeka nga beekubira enduulu mu kkooti.\nSsaabawandiisi wa NRM, Justine Kasule Lumumba asabye Dr. Kizza Besigye ave mu by’okukuma mu bantu omuliro okwegugunga, akkirize nti yawangulwa era yeegatte ku Pulezidenti Museveni bakulaakulanye eggwanga.\nMu ngeri y’emu yasabye abatakkiriza byava mu kulonda mukulembeze okugoberera amateeka nga beekubira enduulu mu kkooti.\nBino yabyogedde bwe yabadde yeegasse ku basumba b’abalokole mu disitulikiti okuli Mukono, Buikwe, Buvuma ne Kayunga abeegattira mu mukago gwa Love, Peace and Unity.\nYabasisinkanye mu kkanisa ya Mt. KLebanon e Mukono, gye yagenze okubeebaza olw’okunoonyeza Pulezidenti Museveni obululu mu kulonda okuwedde.\nYakkirizza nti abooludda oluvuganya baawangula Museveni mu bitundu nga Wakiso ne Kampala ku bululu emitwaalo 25, kyokka mu Busoga, Museveni yabasinza obululu obuli mu mitwalo 26.\nOmutandisi w’omukago guno, Bishop Samuel Lwandasa yasiimye Bannayuganda okuzza Gavumenti ya NRM mu buyinza, n’asaba abakkiriza okwenyigira mu ntegeka ez’okuggya abantu mu bwaavu era n’asiima Lumumba okutonera abalokole ssente obukadde 15 okutadika SACCO yaabwe.\nAkubye muliraanwa n'amumenya omugongo\nNamasuba Kikajjo: Olusozi olumaze abalungi, Basatu battiddwaayo mu mwezi gumu


Lwaki abakazi abafumbo benda ku ‘bakayanda’\nABASAJJA be tuyita abaawansi (bakayanda) buli lukya beeyongera okulivvula bakaabasajja ne batuuka n’okusuuzaawo amaka gaabwe ne babatwala mu buzigo gye babasulikira ennenge.\nAbasiizi ba cutekisi, abavuzi ba bodaboda, abasiisi ba capati, abapakasi n’abasajja abalala abakola emirimu gya wansi tulabye bangi abaganzizza abakazi abafumbo ate ng’abaami baabwe beesobola mu by’ensimbi.\nNga December 26, Fred Kayongo ow’e Kajjansi nga musuubuzi wa ttaka yakwata lubona maama w’abaana Annet Nakawungu nga basinda omukwano n’omukozi w‘awaka Andrew Galiwango.\nAte gye buvuddeko omusajja ku Kaleerwe yakutte mukazi we n’omusiizi wa cutekisi n’amumugabira.\nKuno kulozaako buloza. Abakazi bangi abeesanze mu mbeera y’okuganza ebbali ate ng’abasajja be baganza baba tebagya mu kiraasi yaabwe.\nEmbeera eno eva ku ki?\nGrace Nammande, omukugu mu kubudaabuda abantu akolera mu Community Effort to Support Children e Bbira - Bulenga agamba nti abasajja be basinga okuvunaanyizibwa ku nsonga eno.\nAgamba nti abasajja tebakyalina budde bwe bawa bakyala baabwe n’ab’omu maka gaabwe.\n“Abasajja tebakyalina budde bulya, kunywa oba okubeerako n’ab’omu maka gaabwe. Embeera ey’ekika kino buli muntu yandigyagadde era omusajja bw’alemwa okugituukiriza obulungi ekiddirira ye mukazi okunoonyaayo omulala anaagituukiriza, atte ng’abasajja aba wansi baba n’obudde bungi ob\nWaliwo abasajja abalemererwa ddala okulabirira bakyala baabwe.Buli mukazi lw’alemwa okufuna by’ayagala ekiddirira kutandika okutunula ebbali okulaba ng’afunayo ayamba. W’amugwiirako ne bw’aba afaanana atya tasuula bubonero.\nAmaka okubulamu okuteesa n’okwogeraganya. Okwogeraganya nsonga nkulu nnyo mu maka era bwe kubulawo eno y’embeera eyinza okuddirira. Kyetaagisa abafumbo okwogera ku nsonga zonna ezibanyiga ne balaba engeri y’okuzinogeramu eddagala. Embeera eno bw’ebulamu mu maka bingi ebisoba.\nOkwesasuza. Abakazi abamu bakkiririza mu kwesasuza.Bw’amanya nti munne alinayo omukazi omulala ebbali, naye asalawo kwesasuza na kufunayo musajja omulala nga n’oluusi tafuddeeyo ku mbeera ze.\nObutatuukiriza nsonga za mu kitanda. Abasajja bangi abalowooza nti abakazi tebatera kufuna bwagazi nti era eby’okwegatta babikola kusanyusa basajja. Kino si kituufu ku bakazi abamu, era singa omufuna ng’abaddeko n’abasajja abawera, ne yeesanga nga ggwe engeri gy’osambamu akapiira temumatiza, kiba kizibu okukunywererako.\nAbasajja kye balina okukola okutaasa embeera eno\nNammande agamba nti bino wammanga bye bimu ku bintu abasajja bye balina okukola.\nMuwe abakazi n’abantu b’omu maka gammwe obudde obumala. Agamba nti buli musajja yandibadde afissaawo akadde n’abeerako n’abantu be okumala akaseera.\nMuteekeewo embeera ebasobozesa okwogeraganya n’okuba abalambulukufu eri buli omu.Ensonga zonna ezitatambula bulungi mutuule muzoogereko era muzisalire amagezi ng’abafumbo nga tezinnasajjuka.\nNg’abasajja abafumbo mulabe nga mutuukiriza obuvunaanyizibwa bw’amaka gammwe. Buli lw’olemwa okukola ku bizibu by’omukazi manya nti alina okwesalira amagezi.\nEbizibu ebiva mu bakazi okuganza ebbali\nEndwadde z’ekikaba. Omukazi okuganza abasajja b’ebbali baba n’emikisa mingi okuwa ekyanya endwadde z’ekikaba omuli ne siriimu.\nAbaana ab’ebbali. Omukwano ogw’ekika kino guvaamu n’abaana eb’ebbali ebiseera ebisinga abafuuka ekizibu mu maka.\nObusambattuko mu maka. Omusajja bw’amanya nti mukazi we alina abasajja abalala ebbali tayinza kusirika busirisi. Embeera eddirira ereetawo obusambattuko mu maka oluusi ekigaviirako n’okusasika.


Bukedde Online - Olutalo lwendiko okuggya Gavt. ya NRM mu buyinza lutandika butandisi - Besigye\nAsobezza ku muwala we n'amuzaalamu omwana...\nDR. KIIZA Besigye asinzidde mu Klezia ya Yesu Kabaka e Rukungiri mu kibuga n’awera enkolokooto nti olutalo lw’aliko okuggya Gavumenti ya NRM mu buyinza atandika lutandike era tajja kukozesa mmundu okuggyako obuwagizi bw’abantu.\nAbantu nga bakulembeddemu Besigye (mu katono) okugenda ku Klezia.\nYagambye nti tayinza kuwummula kulwanirira ddembe lya Bannayuganda era tayinza kusirika ng’alaba ebintu bingi bisobye .\n‘Nja kugenda mu maaso n’okwogera ku nsobi za Gavumenti okutuusa eggwanga lwerinaatereera’, Besigye bwe yategeezezza.\nYagenze okwetaba mu kusaba kuno okwebaza Katonda byamuyisizzaamu era kwakulembeddwaamu Fr. Gaetano Tibanyenda ow’ekigo ky’e Kuitanda mu Kabale.\nBesigye yagambye nti bwe bukeera ku makya Pulezidenti Museveni n’atereeza ensobi zonna eziri mu Gavumenti, okumuwakanya wekukoma.\nYavumiridde obulyi bw’enguzi obuyitiridde mu gavumenti n’agamba nti busaana kulwanyisibwa.\nFr. Tibanyenda mu kubuulira, yanenyezza bannaddiini banne olw’obutavaayo kunenya gavumenti nsobi z’ekola.\nYawadde ekyokulabirako nti ebbanga lyonna Besigye ly’amaze mu kkomera tewali munnaddiini yenna yamukyalirako kyokka nga bagenda ewa pulezidenti Museveni n’abawa amabaasa n’emmotoka.\nBesigye yawerekeddwaako Loodi Meeya wa Kampala, Erias Lukwago ne bammemba ba palamenti.\nOlwaleero Besigye asuubirwa mu kkooti ne Lukwago e Kabale ku musango gw’okwekalakaasa


Engeri Bobi Wine gye yatadde abadigize ku...\nBamukutte ku by’okulumika essimu z’abanene...\nMmotoka zino ezisukka mu 50 okusinga ziri mu bika bya Range Rover Vogue ne Sport eziriko nnamba z’amawanga ag’ebweru nga layisinsi ezizikkiriza okutambulira ku nguudo za Uganda zaggwaako ate ng’endala ziteeberezebwa okuba nga zabbibwa mu Bungereza.\nVincent Seruma, omwogezi wa URA yategeezezza nti waliwo n’emmotoka eziriko nnamba emmyuufu nga zino za Bannayuganda ababa baakomawo okuva wabweru w’eggwanga nga babadde nazo okumala ebbanga erisukka mu mwaka nga teziweerwanga musolo zaakwatiddwa kuba abamu babadde bazitunda nga tebamaze kutemya ku URA.\nAgnes Nabwire akulira ebikwekweto ebifuuza ababbirira omusolo mu URA yagambye nti ezimu ku mmotoka zino bannannyini zo balina okulaga obukakafu nti zaabwe era bwe kinaabalema zaakutundibwa ku nnyondo n’endala zizzibweyo mu mawanga gye ziteeberezebwa okuba nga gye zabbibwa.\nMmotoka okuli nnamba ppuleeti ez’amawanga ag’omuliraano agali mu mukago gw’Obuvanjuba bw’Africa (East African Community) nga bannannyini zo balina okuzizzaayo, ziweebwa ekiseera kya myezi esatu okubeera mu Uganda.\nBuli mmotoka ebeera erina okusasula omusolo ogw’okweyambisa enguudo za Uganda gwa ddoola z’Amerika 20 buli mwezi ng’emyezi esatu bwe giggwaako, nnannyini yo alina okuziweera omusolo ne zissibwako nnamba puleeti za wano.


Bukedde Online - Eddiiro lya Gaddafi lisesebuddwa\nEddiiro lya Gaddafi lisesebuddwa\nBbaasi egudde ngâ€™egenda e Mbale\nAdded 25th April 2011\nOlubiri lwa Col GaddafiÂ lwalabiddwa nga lutuntumukka omuliro nâ€™okuvaamu erikka kyokka ngâ€™ebimotoka bya poliisi ebizikiriza omuliro bifuba okuguzikiza.\nAmayitire ga Gaddafi gaabadde teganamanyibwa eggulo kyokka ensonda mu byokwerinda kwa Libya zaategeezezza nti mu kiseera enny\nAmayitire ga Gaddafi gaabadde teganamanyibwa eggulo kyokka ensonda mu byokwerinda kwa Libya zaategeezezza nti mu kiseera ennyonyiÂ we zaakubidde olubiriÂ luno olwâ€™eÂ Bab al-Azizya olusangibwa mu kibuga Tripoli ngâ€™ayolekedde ekisaawe kyâ€™ennyonyiÂ ekyâ€™e TripoliÂ kyokka nga tekimanyiddwa wag ye yabadde agenda.\nGuno gwe mulundiÂ ogwokuna ngâ€™ennyonyi zikuba olubiri luno. OgwasookaÂ gwaliwo mu 1986, ne ziddamu mu March wâ€™omwaka guno gattakoÂ mu kiro ekyakeesezza Paasika nâ€™ekyakeesezza Easter Mmande.\nEbitongole byâ€™amawulireÂ byategeezezza ntiÂ bbomu ezaakozeseddwa ku luno zibadde tezinawulirwa mu Tripoli olwâ€™amaanyiÂ gaazoÂ agakankanyizza nâ€™ebizimbe. nâ€™okutataaganya ebyempuliziganya era tivvi ne leediyo zaavuddeko okumala eddakiia 35.\nAte zo ennyonyi za Amerika enkessi eza â€˜dronesâ€™ kyokka nga ziwangiddwaako nâ€™emizinga zaasaanyizaawo emmundu ya Gaddafi gyâ€™abadde yeesiga ennyo eyitibwaÂ SA-8 Gecko.\nEkimu ku bizimbe ebyakubidwa mwe mubaddeÂ ekisenge omusomerwa ebitabo nâ€™ekisenge omuteesezebwa era nga Gaddafi mwe yasisinkaniraÂ Pulezidenti Jacob Zuma owa South Afrika nâ€™abakungu ba AU abalala gye buvuddeko nga bagenze okulaba engeri gye bayinza okutabaganamu nâ€™abayeekera.\nKyokka omwogezi wa gavumenti ya Libya, Mussa Ibrahim yagambye nti Gaddafi gyâ€™ali mulamu wadde ngâ€™aba NATO babadde bagezaako okumutemula.\nEkizimbe kino abawagizi ba Gaddafi buli kiro babadde bakungâ€™aanirako waggulu okutangira ennyonyi za NATO okukisesembula nga kwe bali.\nÂ E MISRATA BALWANA\nAmagye ga Gaddafi agabadde gagumaazizza abayeekeraÂ nti gayimirizza ku byokulwana Â mu kibuga kyâ€™e Misrata gaasitudde buto enkundi okuva ku Paasika ne gaddamu okugwisa obwenyi nâ€™abayeekera mu lutalo olwafiiridde abantu absoba mu 23.\nAmagye ga GaddafiÂ gaagudde ekifuyiifu ku bayeekera abaabadde bajaganya olwâ€™okuwamba ekizimbe ekisinga obuwanvu ne babattamu abawera. Kyokka nâ€™abayeekera engabo bagirumizza mannyo nga kati beetoolodde basajja ba Gaddafi ebweru wâ€™ekibuga nga tebakyalina we bayisa mmere, ddagala oba okutwala bannaabwe ababa balumiziddwa mu amalwaliro nâ€™okufuna ebyeyambisibwa mu mmundu zaabwe.\nBbo abayeekera bakyefuze omwalo gwâ€™e Misrata era nga kino kye kimu ku kikyabafudde abazibu okulinnya kunfeete kuba bayingirizaako ebyokulwanyisa nâ€™okutwala abalwadde baabwe e Benghazi okujjanjabwa.\nOmu ku bajaasi ba Col GaddafiÂ eyawambiddwa Â Ali Misbah Â yategeezezza abamawulireÂ ntiÂ Â bangi ku bajaasi ba gavumenti e Misrata amaanyi gabaweddeÂ era baagala okuwanika kyokka batyaÂ nti abayeekera bajja kubatungumbula.\nABAYEEKERAÂ BAGUDDE MU KAVU\nBibadde bikyali bityo ate abayeekera Col Gaddafi Â ne bagwa mu kavuÂ gavumenti ya Kuwait bwe bawadde omusimbi bongere okwetereeza.\nKuwait yalangiridde ku lunaku lwa Paasika nti abayeekeraÂ ebawadde Ddoola obukadde 180Â (ze za Uganda obuwumbi nga 430) zibayambe mu kugula ebyokulwanyisa.\nWe bafunidde ssente zino nga nâ€™amawanga nga Qatar nago gaatandika dda okubayamba mu ssente nâ€™ebintu ebirala era ga babatongozza dda ngâ€™abafuzi ba Libya abatuufu.\nâ€˜GADDAFI Â ABULAMU ENKUBA EZâ€™OMUTAWAANAâ€™\nAbakakiiko kâ€™ebyokwerinda Â ku lukiiko lwa Senate mu Amerika bategeezezza nti NATO Gaddafi ekyamukubya kisa nti bwe gutaba gutyo singa gamuggwa dda.\nBaagambye nti GaddafiÂ yeetaaga okukuba bbomu ezâ€™okumukumu ne basajja be nga buli lwâ€™azuukuka yeewunya kiki kiddako atuuke nâ€™okwebuuza ngâ€™enkoko yâ€™omutamiivu nti â€œekiro kya leero nkeesa?â€\nOmukiise Sen Lindsey Graham yasinzidde mu kibugaÂ Washington ku Paasika ne banne babiri bwe batuula ku lukiiko lwa Senate nga bonna ba mmemba bakibiina ekivuganya ekya Republican ne bagamba nti Gaddafi tagwana kukwasa kisa.\nEBIKWATA KU MMUNDU SA-8 GECKO\nEMMUNDU ya Gaddafi eyasaanyizzzaawo mu lulumba olwakoleddwa NATO mu kiro ekyakeesezza eggulo eyitibwa SA-8 Gecko nga nkola yâ€™Abarussia.\nEmmunduÂ eno omulimu gwayo omukulu kukuba nnyonyi era ngâ€™erkiko nâ€™ebyuma ebiketta ennyonyi ngâ€™ekyali walako nâ€™etunuza emizinga gyayo ku ludda ennyonyi eno gyâ€™eva.\nEbyembi eri Gaddafi, ennyonyi zâ€™abomukago za tekinologiya wa waggulu nga zirina obuuma obuzaabuza emmundu ezikuba ennyonyi nga tezisobola kumanyiira ddala ludda we zigenda kufubutukira oluusi nâ€™obutaziwulira.\nKyokka esobola bulungi okukuba ennyonyi za nnamunkanga era gye buvuddeko amagye ga Gaddafi bwe gaakubye nnamunkanga zâ€™abayeekera zaakozesezza mmundu eno.\nMu mawanga ga Afrika agalina ekyokulwanyisa kino ngâ€™oggyeeko Libya mulimu South Afrika ne Algeria zokka.\nEsobola okukuba ennyonyi eri mu kiromita 35 ate ngâ€™omuzinga oguggyisibwako guzitowa kkiro 126 nga guwenyuka emisinde gya kilomita 80 buli ssaawa.\nBannayuganda muddeeyo musome - Minisita\nKCC evunze: abazannyi babika enganda zaabwe ne bagenda mu mipiira gy'embuzi\nBamukubye kalifoomu ne banyaga\nAbalonzi balaga nga Museveni alina obuwanguzi bw'ebitundu 53 ku buli 100\n'Mbabazi teyabbibwa, talina bawagizi'


Bukedde Online - Minisita bamulagidde asasule obuwumbi 2\nGav't yaakuzzaawo amakampuni agaatundibwa\nAbabaka beemulugunyizza ku nsasula y'abako...\nAbabaka era baagala minisita ono avunaanyizibwa ku kusikiriza bamusigansimbi okutandika wano bizinensi, Mw. Gabdriel Ajedra alekulire oba ssi ekyo Pulezidenti Museveni amugobe bunnambiro.\nMinisita Gabriel Ajedra\nABABAKA bagambye minisita asasule ensimbi obuwumbi 2 n'omusobyo nga bamulumiriza okugabira bannaggagga ettaka lya gavumenti n’afiiriza Uganda obutitimbe bw’ensimbi.\nMinisita Ajedra ababaka bamulumiriza nti yavuluga ekitongole ekivunaanyizibwa ku kusikiriza bamusigansimbi okutandika wano bizinensi ekya ‘Uganda Investment Authority’ n’afiiriza gavumenti obutitimbe bw’ensimbi.\nBino biri mu lipooti y’akakiiko ka Palamenti akavunaanyizibwa ku kulondoola enzirukanya y’ebitongole bya gavumenti akakulirwa omubaka Ibrahim Ssemujju Ng’anda.\nAkakiiko kaafulumizza lipooti eyavudde mu kubuuliriza ku nzirukanya y’amakampuni ga gavumenti okuva mu mwaka 2011/1012 ne 2012/2013 oluvannyuma lw’okwekenneenya lipooti za Ssababalirizi w’ebitabo bya gavumenti ku nzirukanya yaago.\nSsemujju yasomedde ababaka lipooti ng’alumiriza nti Minisita Ajedra yagabira bannaggagga ettaka lya gavumenti mu kibangirizi ky’amakkolero e Namanve eriweza yiika 30.\nN’agamba nti mu Namanve ku lw’e Jinja yiika egula obukadde nga 700 n’olwekyo ensimbi zonna ezandivudde mu kutunda ettaka eryo Ajedra azisasule.\nYagambye nti ekitongole kya ‘Uganda Investment Authority’ kyamala ebbanga nga tekirina lukiiko lukifuga (board) era minisita kwe kuwamba obuyinza buno n’akola buli kika kya mivuyo omuli okugaba ettaka lya gavumenti .\nYagambye nti ettaka ku kkampuni ezimu ezaalina okulifuna n’aliwa ye z’ayagala. Bagamba nti bw'ogattako Minisita okukola emirimu gy’olukiiko olufuga ne bwe yandibadde agikoze bulungi kikolwa kya kumenya mateeka.\nBaamulumirizza nti yakozesa abakozi yintavuyo n’okubawa emirimu ng’ate kino kyandibadde kikolebwa bantu balala abavunaanyizibwa ku nsonga zino.\nMirundi ayogedde lwaki Bobi Wine ayinza okusikira Museveni mu by'obufuzi\nFDC erabudde bammemba baayo abagenze mu ''People power''\nBuganda edda etya mu nkuba teyaza kyayo ng'omuzira waayo amaze okufa!


Bukedde Online - Seya alese omukululo mu byobufuzi bwa Uganda\nEnsonga lwaki Sebaggala bamulwisizza ennak...\nBy Kizito Musoke Henry Kasomoko Henry Kasomoko Joseph Mutebi Hannington Nkalubo\nAdded 28th September 2020\nAmaka ga Seya Sebaggala\nYakozesa eky'okumuyeeya obutasoma ng'ekyokulwanyisa ne gafuuka amaanyi ge era n'agakozesa okukunga abantu naddala abataasoma okumuwagira.\nYafuuka muganzi mu Kampala ne mu bibuga ebirala era likodi gye yassaawo nga nnamungi w'omuntu amwaniriza ng'akomawo okuva mu Amerika, ekyalemeddewo.\nAbaayingira Palamenti mu 2001 n'abaawangula ebifo eby'enjawulo nga batambulira ku kintu kimu "Haji alagidde….." atuuse kufa nga bakyamussaamu ekitiibwa olw'engeri gye yakyusa ekibalo, n'ateeka ku mwanjo abantu baabulijjo ne batandika okussibwamu ekitiibwa naddala mu biseera by'akalulu.\nENGERI GYE YAGAGGAWALIRA MU BUSUUBUZI\nMu myaka gye egyasooka, Haji Nasser Ntege Sebaggala 72, yali musuubuzi ow'amaanyi. Eyali omutunzi w'obunzaali, ng'atambuza bigere ne kitaawe okuva e Kisaasi okugenda e Nakasero buli lunaku; yeeyubula mu nnaku bunaku n'afuuka omusuubuzi ow'amaanyi ennyo nga Pulezidenti Iddi Amin agobye Abayindi mu 1972 era nga y'omu ku baafuna agamu ku maduuka agaaweebwa Bannayuganda.\nOkugoba Abayindi kwamusanga yaakeetandikirawo bizinensi eyiye oluvannyuma lw'okulekulira omulimu gw'obwa kitunzi mu kkampuni ya Diary Corporation era omukisa ne gumutomerera awo e Nakasero.\nBwe yayitimuka ennyo nga n'emmotoka avuga ezo ezitemya ng'omuntu batandise n'okumuyita "Young Millionaire" ate Amin n'atandika okumuyigga. Awo we yafulumira eggwanga era we yatandikira okuzimba emirandira mu Bungereza ne Amerika.\nMu katabo Seya ke yafudde awandiika annyonnyola engeri gye yakwata ssente n'azisiba mu kiveera n'azitwala n'azikweka ewa kitaawe Shaban Ssebaggala (omugenzi), olwo n'alyoka afuluma eggwanga nti era bwe yakomawo nga Amin bamaze okumuwamba, ssente ezo ze zaamuyamba okutandika bizinensi ez'amaanyi mu Kampala.\nYe Munnayuganda eyasooka okussaawo edduuka eriri mu ttuluba lya "Supermarket" lye yatuuma UGANTICO ku Nkrumah Road. Oluvannyuma yatandika Kisaasi Forex Bureau eyavungisanga ssente.\nDr. Kizza Besigye agamba nti yasooka okumanya Seya nga musuubuzi wa maanyi mu Kampala era ng'alina n'edduuka ery'amaanyi eryayitibwanga FABRICANO nga litunda bya kwambala. Buli mwambazi w'ebiseera ebyo nga bw'atagenda wa Kadingidi, ng'agenda mu Fabricano ku Kampala Road.\nBesigye yaddamu okusisinkana Seya ng'amaze okulangirira nga bw'agenda okuvuganya mu kalulu ka 2001 ate nga Seya bamugaanye okwesimbawo olw'ebiwandiiko by'obuyigirize ekyavaako n'akeegugungo ng'abavubuka abaali bamuwagira bagezaako okulumba ekitebe kya UNEB e Ntinda.\nEBYOBUFUZI ABADDE ABIZANNYA NGA MUPIIRA\nSeya yannyonnyola nti okuva mu myaka gy'ensanvu nga muwagizi wa DP era yafuna ekinyegenyege ky'okwesimbawo ng'eyali akulira DP, Kawanga Ssemogerere alangiridde bw'agenda okuvuganya ku Bwapulezidenti mu kalulu ka 1996.\nWadde ebibiina by'ebyobufuzi byali tebinnakirizibwa kukola, wabula mu ba DP abaali bagenda okwesimbawo ne Seya mwe yajjira era ng'ayagala kifo kya Meeya wa Kampala.\nYamegga Christopher Yiga ne Wasswa Biriggwa era nga kye baali baleese ng'ekyokulwanyisa nti teyasoma, ate kye yakozesa okutandika okukunga abataasoma bonna bamuyiire obululu era n'awangula.\nBannakampala baamukazaako Seya kubanga yayogeranga nnyo nti, , "Nze ndi Seya wammwe.." ekitegeeza nti, "Nze ndi munnamwe nnyo era kye mba nnina tugabanira wamu." Kyokka Paul Kakande omu ku baakulira kampeyini ezaatuusa Sebaggala ku bwa meeya agamba nti ekigambo ' Seya' yakiggya mu kigambo ky'Olungereza 'Share' (okugabana) nga mu mbeera eno yali ategeeza nga Bannakampala bwe baali balina okugabana mu bintu ebisinga.\nAbantu baamwagala nnyo era ne bwe yasibwa mu Amerika mu 1998 nga tannaba na kubandaala mu ntebe ya Meeya, obuwagizi bweyongera bweyongezi ne bakiragira ne mu kumwaniriza nga bamuyimbudde oluvannyuma lw'okumalako ekibonerezo mu December 1999.\nBwe yawagira Besigye mu 2001, yaddayo 'okusoma' okwongera ku bitabo bya J2 mwe yali akomye era bwe yakomawo n'agezaako okuvuganya okukulembera DP mu 2005 wabula n'awangulwa John Ssebaana Kizito eyali amaliriza ekisanja ky'Obwameeya wa Kampala.\nMu kalulu ka DP akaali e Namboole, Seya yatuuka n'okuggyayo akavangata ka ssente n'aziwanika mu bbanga n'akakasa abalonzi nti bwe bamulonda, obwavu nga babwerabira.\nKino abamu baakitunuulira ng'okugulirira abalonzi okw'olwatu era ne kivumirirwa nnyo. Yasooka kwewandiisa kuvuganya ku Bwapulezidenti mu kalulu ka 2006 kyokka oluvannyuma n'ava mu lwokaano n'alekamu Ssebaana owa DP olwo n'adda ku kya Meeya era ne bamulonda n'awanguliramu ne Haji Takuba aba DP gwe baali basimbyewo.\nMu 2010 yaddamu okuvuganya ku kkaadi ya DP naye bwe yawangulwa Nobert Mao kwe kutandikawo ekibiina ekikye ekya Liberal Democratic Party wabula tekyawangaala era n'akiyingiza mu mukago ne NRM okukkakkana nga bamulonze n'okubeera minisita atalina mulimu gwa nkalakkalira wabula Palamenti n'etamusunsula era Pulezidenti kwe kumuwa eky'obuwabuzi bwe ku nsonga za bayinvesita.\nWe yafiiridde, nga yeesozze NUP ekya Robert Kyagulanyi Ssentamu (Bobi Wine) era ng'ayagala kuddamu kukulembera kibuga mulundi gwa kusatu ku tiketi ya NUP.\nHaji Nasser Ntege Sebaggala\nPulezidenti Iddi Amin\nKisaasi Forex Bureau\nPalamenti esiimye Ssebaana Kizito\nAbabaka baleese ekiteeso ku myaka okusasulibwa abakadde


Bukedde Online - Famire y’omubuulizi bagiwadde obutwa\nKaliisoliiso alagidde boofiisa ba poliisi...\nAbaakedde okusinza ku kkanisa ya St. Stephen – Nakawuka, byabaweddeko bwe baafunye amawulire nti omubuulizi waabwe yaweereddwa obutwa.\nOkwetegereza nga mukyala we n’omwana omu bafu, omubuulizi n’abaana abalala babiri bali mu mbeera mbi. Baabaddusizza mu ddwaaliro e Mengo kyokka baba batuuka n’omwana omulala n’akutuka!\nEmmanuel Kimuli (30) abadde yaakamala emyezi esatu gyokka mu Busumba bwe Jjungo mu bussaabadinkoni bw’e Ntebe mu Bulabirizi bw’e Namirembe ye yaweereddwa ebirowoozebwa okuba obutwa ne famire ye nga kiteeberezebwa nti baabibateze mu byakulya.\nMukyala wa Kimuli Joyce Kimuli wamu n’abaana baabwe babiri okuli Fahad Muwanguzi (9) ne Elijah Kinobe(1) baafiiriddewo.\nKimuli yali Musiraamu n’akyuka, amannya g’abaana buli omu n’asigaza erirye. Ennyumba kwe basula yeesudde mmita nga ssatu okuva ku kkanisa.\nPoliisi olwatuuse ne yeekebejja emirambo era kwe kukwata emmere gye baasembye okulyako ne bagiteeka mu kaveera ne bagitwala wamu n’emirambo okwekebejjebwa.\nKimuli yasimattuse wamu n’omwana omu yekka Axam Muwanguzi nga bano bajjanjabibwa mu ddwaaliro e Mengo.\nKimuli eyabadde tannamanya nti abantu be okuli omukyala n’abaana babiri bafudde, twamusanze ku kitanda n’annyonnyola ebyabaddewo eggulolimu.\nYagambye: “Nava mu Bulabirizi bw’e Mukono ku kkanisa ya St Stephen ne ntwalibwa okuweereza mu St. Stephen Nakawuka era mbadde naakamalayo emyezi esatu. Eggulo (Lwamukaaga) tetwafumbye kyaggulo wabula naguzeeyo obwokulya obutonotono okwabadde capati, cipusi n’ennyama.\nNze nanywedde caayi na capati omukyala n’abaana ne balya cipusi kubanga abaana bazaagala nnyo. Bwe twamaze okulya omukyala ng’alina ekimunyoola ne nsooka musabirako. Nagenze okulaba nga n’omwana agudde eri alambadde.\nNabasabidde kubanga bulijjo waliwo ekintu ekibadde kimusimba nga bwe kituukawo nga mmusabira n’atereera. Obudde bwe bukedde ku makya hhenze okuwulira nga mpulira bubi era amaanyi nga ganzigwamu. Neekakabye okugenda mu kaabuyonjo era ne nzirayo mu nnyumba.\nBwe ntuuse mu nju ngudde bugwi n’eddoboozi ne lifa. Okuddamu okutegeera nga ndaba abantu bayingidde mu nnyumba banjoolayoola kwe kusibira wano ku kitanda...” Bwe twayogeddeko n’omu ku basawo e Mengo, Kimuli yagambye nti tebannaba kukakasa kituufu oba abantu bano baaweereddwa butwa okuggyako nga baasoose ne basindika omusaayi gw’abalwadde mu kkeberezo lya gavumenti e Wandegeya naye nga baasobodde okubawa obujjanjabi obusookerwako era ne badda engulu.


Ababbi batigomezza ab'e Goma - Mukono\nABEEBIJAMBIYA baasuzizza abatuuze b’e Jinja - Misindye, Nabusugwe e Goma mu disitulikiti y’e Mukono nga tebeebase. Ababbi abaabadde batambulira mu kibinja nga bakutte obubazzi, ebijambiya, obusumeeni obusala ebyuma n’ebissi ebirala, abatuuze baabalabye nga beekalakaasizza ku kyalo amatumbi budde n’oluvannyuma ne balumba amaka ga Martin Emitu.\nOkuyingira mu maka ga Emitu baalinye ekikomera ne bagwa munda nga baasoose kwasa ndabirwamu z’oluggi ne basala emitayimbwa ne bayingira munda. Emitu yagambye nti bwe baatuuse mu ddiiro baatemye oluggi oluyingira mu bisenge nga bakozesa obubazzi ne batandika okunyagulula ebintu by’omu nnyumba nga tewali abakuba ku mukkono.\nMukyala wa Emitu yagambye nti zaabadde ssaawa 7:30 ez’ekiro abasajja bano ne bawalampa ekikomera ne baggwa munda ne beeyawulamu ng’abamu baatuukidde ku luggi ne batandika okulutema nga kyabatwalidde eddakiika nga nnya zokka ng’abalala baasigadde ku kikomera nga bakyetoolodde. Yannyonnyodde nti yawandiikidde banne obubaka ku ssimu ng’abategeeza ng’ababbi bwe babalumbye.\nBalina omukutu gwe bassaawo ng’abatuuze ogw’ebyokwerinda nga buli atuukibwako ekizibu ategeeza abali ku mukutu guno ne basobola okusaasaanya amawulire n’okutegeeza poliisi mu bwangu.\nYagambye nti be yasindikidde obubaka baayanguye okutegeeza poliisi nayo eyasitukiddemu n’etuuka awaka nga yasanze ababbi bafuluma n’omunyago gwabwe.\nPoliisi yakubye amasasi mu bbanga ababbi ne badduka n’eyabadde akutte ttivvi n’agisuula. Munnaabwe eyabadde asembye emabega yalemeddwa okufuluma ne yeekweka emabega wa kayumba k’embwa.\nBaasoose kulwooza nti ababbi bonna badduse kyokka embwa yasigadde eboggola obutasalako ekyawalirizza poliisi okugendayo n’emusanga nga yeekukumye emabega w’akayumba k’embwa.\nOmubbi olwalabye poliisi n’agezaako okubuuka ekikomera adduka poliisi n’emukuba amasasi agaamukwasizza mu mutwe n’afa. Emitu yagambye ababbi olwatuuse mu nnyumba baatandikiddewo okumukuba n’omusamba nga bwe bamusaba ssente, kompyuta, essimu nga baasoose kuwanulayo ttivvu waggulu gye yabadde.\nYategeezezza nti poliisi we yatuukidde nga bakyamukanda ssente era olwawulidde amasasi nga gavuga ne badduka nga baasudde ebimu ku bye baabadde banyaze ne dinsite ng’eri mu mannya ga Joseph Nandera n’essimu. Wiiki ssatu eziyise ababbi baakozesezza enziba y’emu nga baalumbye amaka ataano ne batema abatuuze


Bukedde Online - Akeetalo mu maka awagenda okubeera okwanjula kwa Rema\nEmyezi ebiri sigenda mu nsonga\nAbasajja abanoonya embooko z'abakazi\nTunoonya abasajja ateemotyamotya\nOnyango n'abawagizi basiimye ebitone ebizze ku Cranes\nMunna NRM aziikiddwa\nAbasuubuzi b'amasimu balonze akakiiko okununula...\nKu kyalo Nabbingo mu Bataka omukolo gye gutegekeddwa, baayise abatuuze 15 bokka!\nRema (wakati) ne ba maama be. Mukyala Mabiriizi ku kkono. Baali ku mukolo gw'okukyala kwe, nga October 9, 2019.\nMU maka awagenda okubeera okwanjula kw’omuyimbi Rema Namakula ne bba Hamza Sebunya embeera ya keetalo.\nBukeddeOnline yatuuseeko mu maka gano n'esanga ng’ekifo kiri mu kuyooyootebwa, abasiizi ba langi, abayoola kasasiro, abazimbi abakola ku by’okwerinda abasaawa amakubo agatuuka mu maka gano nga buli omu ali keetalo.\nRema ne Hamza ku mukolo gw'okukyala kwabwe.\nAmaka gano agatemya ng’omuntu ga mwami n’omukyala Francisco Ssemwanga nga gasangibwa Nabbingo mu Bataka era ng’omukyala yeyanjudde nga "maama wa Rema."\nOkuyingira mu maka gano osooka kulaba asikali era ng’ono okukiriza okuyingira alina okufuna olukusa okuva ewa mukamawe.\nObukwakkulizo Rema bwe yawa dokita Ssebunya\nAmaka amatiribona awagenda okuba emikolo gy'okwanjula kwa Rema e Nabbingo.\nEmirimu gy'okuyooyoota gugenda bukwakku.\nAmaka gano gaazimbibwa mu ngeri ya njawulo era nga galina ggeeti bbiri ennene ng’emu yeyambisibwa abasula mu maka gano ate endala abagenyi ababa bayitiddwa ku mikolo egy’enjawulo.\nNg’amaka agazimbibwa ku pulaani, omuntu ali ebweru tayinza kulaba kiri munda kubanga ekikomera kiwanvu ddala nga bwobeera ebweru ennyumba oba ogirabako kitundu kya waggulu kyokka.\n‘’Enteekateeka zonna zitambula bulungi kati tulinze lwa November 14, 2019 kyetinde ‘’Omu ku booluganda lwa Rema bwe yategeeezezza\nYakkaatiiriza ng’omutu atalina kkaadi bwatagenda kukirizibwa kwetaba ku mukolo guno nga nenyambala ya bantu bonna erinaokubeera ng’ewesa omukolo ekitiibwa nga ku kino ne bannamawulire abafuna kkaadi abasabye okugoberera enjambala ey'enoono.\nAbagenyi basuubirwa okutandika okutuuka ku ssaawa 5:00 ez’okumakya.\nOmukolo gw'okukyala kwa Rema mu bujjuvu\nEkikomera ky'amaka awagenda okuba okwanjula kwa Rema.\nEkikomera nakyo kiddiddwaamu.\nAB’OKUKYALO 15 BAYITIIDDWA\n"Maama wa Rema" yategeezeza nga bwe bayise abatuuze 15 nga bano bebamu ku mikwano gya famire eno.\nOlw'embera y’omukolo tetusobola kuyita buli omu era tusaba abataayitiddwa okutusonyiwa.\nOlujja lugazi era walabika okunyumira emikolo.\nSsentebe w'ekyalo, Godfrey Mugerwa yagambye nti y’omu ku bagenyi abayite ku mukolo guno nga ne kkaadi yagifuna dda kyokka yagambye nti okusinziira ku kkaadi gyalina eriko ennamba y'emmeza kwalina okutuula nga kijja kuba kizibu omuntu ataayitiddwa okugwetabako.\nManeja wa Rema ayogedde ku biriwo: 'Rema yayisiddwa bubi ku bigambo bya Muzaata'\nRema bwampita ku mikolo ng'enda - Kenzo\nEbirala ku Rema, Kenzo ne Hamza\nRema alonze olukiiko olutegeka emikolo n'omwami we omupya\nRema ayogedde ne Kenzo ku ssimu\nOkukyala kwa Rema Namakula mu bifaananyi\nHamza asitudde abagagga ng'akyala ewa Ssenga wa Rema\nRema kati asula wa Hamzah\nOmusajja wa Rema omupya aleseewo omukazi omulala\nEmbeera ya Rema ne Kenzo erekedde abawagizi baabwe ebibuuzo\nAni nnannyini lubuto lwa Rema Namakula?\nEddy Kenzo Musuuza,\nTakisi etomedde owabbooda ddereeva n'adduka\nOmwana afiiridde mu nnyanja atadde essomero mu kaseera akazibu\nOmugole gwe baawamba ku mbaga ye azuuse\nKenzo ayogedde ku ky'okuwasa Rema Namakula\nNdi muwala wa myaka 21. Nneegatta oluvannyuma ne ng'enda mu kalwaliro ne ngula empeke okwetangira okufuna olubuto...\nAbasajja abanoonya embooko z'abakazi...\nTwagala abakazi abeetegefu okukola obufumbo ate nga bamamyi omukwano\nTunoonya abasajja ateemotyamotya...\nTwagala abasajja abamalirivu nga tebeemotyamotya batuwase. Tetwagala bayaaye.\nOnyango n'abawagizi basiimye ebitone...\nBayo, yazannye eddakiika 90 so nga Okello yazannyeko 25 oluvannyuma lw’okuyingira mu kifo kya Kizito Luwagga.\nVilla ekaabirizza Onduparaka omwayo...\nGgoolo ya Emma Kalyowa mu ddakiika eyookutaano, Faizol Muwawu (14) ne Fahad Bardiro (91), ze ziyambye Villa okuwangula...


Ministry of education erabudde amasomero gonna obutagezaako kwongeza schoolfees nga tegasoose kufuna lukusa. – CBS FM\nMinistry of education erabudde amasomero gonna obutagezaako kwongeza schoolfees nga tegasoose kufuna lukusa.\nDr.Denis Mugimba ayogerera ministry y’ebyenjigiriza\nMinistry y’ebyenjigiriza erabudde amasomero gonna obutagezaako kulinnyisa bisale, nga tegasoose kufuna lukusa okuva mu bazadde ne ministry yennyini.\nKu ntandikwa y’olusoma oluyise ministry yawabula abakulira amasomero okuyita enkiiko z’abazadde bakkaanye ku nsimbi ezeetagisa okwongeramu, sso ssi bakulu ba masomero okusalawo nga bwebaagadde ekinyigiriza abazadde.\nEbbeeyi y’ebintu byonna buli olukya yeyongera kulinnya, era olusoma lwagenda okugwako ng’amasomero galaajana nti gaali tegakyasobola kugula kawunga na bijanjalo n’emmere endala okuliisa abaana.\nKino kireeseewo okusoomozebwa eri amasomero n’abazadde, naddala mu kiseera kino eky’okulwanyisa obulwadde bwa Covid 19, ng’abayizi balina okulya obulungi okusobozesa emibiri gyabwe okulwanyisa obulwadde singa buba bubakutte.\nDr.Denis Mugimba ayogerera ministry of education abadde ku media centre mu Kampala n’agamba nti ministry yataddewo enteekateeka enagobererwa amasomero nga teganayongeza bisale, naakubiriza n’amasomero okunjumbira enteekateeka y’okugema abayizi obulwadde bwa Covid 19.\nMunnambika eno amasomero ga secondary galina kusooka okwebuuza ku bukiiko obutwala abazadde, okusaba olukusa mu ministry n’okusooka okulaga ensaasaanya y’ensimbi ezisabibwa.\nAmasomero ga primary olukusa gakulusaba okuva mu bazadde ne ba CAO ba district nokuwa embalirira y’ensasaanya n’ensimbi ezo.\nMu ngeri yeemu Dr Mugimba agambye nti ministry ekyatubidde nokusoomozebwa kw’amasanyalaze, amazzi nebyetaago ebirala mu masomero gaayo agazimbiddwa mu masoso g’omubyalo, ekiremesezza emirimu ejimu mu masomero ago okutambula obulungi.\nAgambye nti baasazeewo amasomero n’amatendekero agaddamu okuzimbibwa mu byalo ewatali masannyalaze, embalirira zonna ezikolebwa mussibwemu amasannyalaze g’amaanyi g’enjuba.


Bukedde Online - Atutte ssente za bba n'ategeka okwanjula omusajja omulala\nTemukozesa lyaanyi - Ssaabasumba Lwanga\nAtutte ssente za bba n'ategeka okwanjula omusajja omulala\nAbanyagulula abagudde ku bubenje basibwe\nEbyogerwa ku Muzungu ali ku gw'okukabassan...\nEMIKOLO gy’okwanjula giguddemu omukoosi omusajja bw’avudde mu mbeera n’atwala mukazi we gw’alinamu abaana babiri ku poliisi n’amusiba. Yamukukunudde mu saaluuni nga bamuyooyoota n’amulumiriza okutwala ssente ze obukadde obutaano z’abadde yamuweereza n’aziteeka mu musiguze gwe yabadde ategese ok\nEMIKOLO gy’okwanjula giguddemu omukoosi omusajja bw’avudde mu mbeera n’atwala mukazi we gw’alinamu abaana babiri ku poliisi n’amusiba. Yamukukunudde mu saaluuni nga bamuyooyoota n’amulumiriza okutwala ssente ze obukadde obutaano z’abadde yamuweereza n’aziteeka mu musiguze gwe yabadde ategese okwanjula ewaabwe e Mityana.\nDdirisa Katende,27, ow’e Kinaawa mu ggombolola y’e Nsangi yatutte Sumaiya Nammande ku poliisi ng’amuvunaana okumuwa ssente n’aziteeka mu kwanjula kwe n’omusiguze landiroodi waabwe nga naye wa mu Kinaawa.\nKatende yategeezezza poliisi nti yali yagenda Sudan okukola kyokka bwe yakomyewo baliraanwa ne bamutegeeza nti waliwo omusajja agenda okwanjula Nammande ku Lwomukaaga luno oluwedde kuba bwe yatuuse ku nnyumba nga nzigale kwe kumukubira essimu n’amutegeeza nga bw’ataliiwo.\n‘’Kyampalirizza okugenda ewa mukwano gwe e Kabaawo kyokka ngenda okutuukawo ng’ali mu saaluuni bamukolako enviiri agende mu kyalo e Mityana okwanjula musajja mulala. Kyokka bwe nnamubuuzizza ssente ze nnamuweerezza okuteeka ku akawunti yange n’antegeeza nti teziriiwo ekyampalirizza okuyita poliisi y’e Nateete n’emukwata,’’ Katende bwe yagambye.\nNammande olwatuusiddwa ku poliisi y’e Nateete n’ategeeza nti omusajja ono yali yamulekawo emyezi ebiri emabega nga kati abadde yafunayo omusajja omulala nga landiroodi ku mizingo mu Kinaawa.\nYeekazizza nti Katende abadde tamumatiza mu bya mukwano era abadde amukuba olutatadde.\nWabula mukyala w’omusiguze, bino olwamugudde mu matu naye n’ajja ng’awanda muliro ng’agamba nti bba yali yamuwasa dda era yaggyeeyo n’ekifaananyi kye beekubya ku mbaga.\nKatende yamulumbye okumubuzaabuza n’amuweerezanga ssente okuzitereka kyokka ng’ali mu bwenzi n’azoonoona.\nAkulira poliisi y’e Nateete, John Mwaule yategeezezza nti omukazi ono waakutwalibwa mu kkooti avunaanibwe ogw’obubbi era yagguddwaako omusango ku fayiro nnamba SD:45/06/12/2013.\nPoliisi yabadde akyanoonya omusiguze naye abuuzibwe ku nsonga zino.\nAtutte ssente za bba n’ategeka okwanjula omusajja omulala\nBabbulooka ba takisi balongoosezza omulimu\nBannamawulire ba Aljazeera basibiddwa emyaka 7\nKkooti eyongedde Omuzungu obuyinza okuwamba ebintu bya Meddie Ssentongo\nEnguudo z'e Fort Portal zis...\nWE bukeeredde olwaleero ng’enguudo zonna eziyingira n’okufuluma ekibuga Fort Portal poliisi n’amagye bazisuddemu...\nTemukozesa lyaanyi - Ssaaba...\nSSAABASUMBA w'Essaza ekkulu erya Kampala, Dr. Cyprian Kizito Lwanga asabye Bannayuganda okukolerera emirembe n'awa...


Bukedde Online - Eby’ettaka ly’e Garuga biranze\nAbalamuzi kwe bagenda okusinziira okusala...\nAba bbaasi beegasse kubasuubuzi okulemesaDrake...\nEBY’ETTAKA ly’e Garuga byongedde okulanda, akakiiko akabuuliriza ku mivuyo gy’ettaka bwe kayise akola ku nsonga z’abafu annyonnyole engeri gye yagabanya ettaka mu bazzukulu b’omugenzi Daudi Kasimbazi.\nKino kiddiridde aba famire eno abaakulembeddwa Caster Semwogerere okugenda mu kakiiko ne bategeeza Omulamuzi Catherine Bamugemereire nti tebaamatira ngeri nsonga z’ettaka lino gye zaakwatibwamu. Ebiwandiiko ebyatwaliddwa mu kakiiko biraga nti ettaka lyali ku MRV 152 Folio 12 mu mannya ga Daudi Kasimbazi. Ono yafa 1959 ekiseera kino waliwo omwana w’omugenzi omu yekka Getrude Nakiyimba 80.\nEttaka ly’erimu abantu 19 abalituddeko beekubira enduulu mu kkooti Enkulu mu Kampala mu 2014 ku musango ogwali ku nnamba 207/2014. Gwawulirwa Omulamuzi Andrew K. Bashaija era yawa ensala nga December 22, 2017.\nAbaawaaba kuliko Geofrey Kitakule, Paul Bagyenda, George Muwanga, Samuel Muhanguzi, Willington Nabwana, Moses Atwine, Watoto Church, Anne Ocho Rwego, Sophy Nantongo n’abalala nga baawawaabira Getrude Nakiyimba, Faridah Namirembe Namusisi, Joseph Kanaabo ne Ssaabawolereza wa Gavumenti.\nOmulamuzi Byabashaija ng’awa ensala yategeeza nti abaawaaba be baali bannanyini ttaka abatuufu n’alagira aba famire ya Kasimbazi okuzzaayo ebyapa bye baalina mu minisitule y’ebyettaka Kaminsona abisazeemu.\nSsemwogerere bwe yabadde mu kakiiko ku Mmande yategeezezza nti bwe baali bagoba ku byapa, abakola ku nsonga z’okubawa ebyapa ku disitulikiti e Wakiso baabasaba ekyogyamumiro kya kawumbi kalamba n’obukadde 700 bwe bataazibawa ne babalagira bazzeeyo ebyapa babitereeze kyokka tebaabibaddiza.\nOlwaleero (Lwakusatu) akakiiko kayise akola ku nsonga z’abafu akannyonnyole, enkya (Lwakuna) kayise eyali kamisona avunaanyizibwa ku byapa Sarah Kurata naye annyonnyole ebikwata ku ttaka lino


Bukedde Online - Okulima kasooli kungaggawazza\nOkulembeka amazzi g'okufukirira kikuwonya abasuubuzi okukudondola\nEnkuba etandise yiga engeri gy'onoosima ek...\nSAM Kanimba agamba nti okukola ennyo n’okuba omugumiikiriza mu bulimi n’obulunzi kimuyambye okutuuka ku buwanguzi.\n“Ettaka kwe natandikira okulima yiika 13 nasooka kulipangisa wabula bannannyini lyo ne\nbagamba nneegule era nagenda mbasasula mpola.\nKati nnina eryange lya yiika 28, Kanimba bw’agamba. Kanimba mutuuze mu disitulikti\ny’e Mukono n’e Buikwe.\nAkolera e Lunnya-Wankobe ekisangibwa mu ggombolola y’e Naggojje mu disitulikiti y’e Mukono ssaako ku kyalo Nsenya ekisangibwa mu ggombolola y’e Kawolo mu disitulikiti y’e Buikwe.\nKanimba alunda ente eng’anda ng’alima ne kasooli, lumonde, ensujju, muwogo n’ebitooke.\nNakolanga ku ffaamu ya Mehta ey’ebikajjo okumala emyaka 17 nga Clerk nga bwe nnima ekitonotono wabula bwe nnawummula omulimu ne ngukwasa maanyi.\nNsinga kulima kasooli era mufunyeemu ssente mwempeeredde abaana. Yiika 8 sizoni nziggyamu obukadde 6 ebisoolisooli ne mbiriisa ente mu kyeya\nEngeri gy’alima kasooli\nSizoni eyaakaggwa nasimba yiika munaana eza kasooli mu nnimiro eri e Kawolo. Nakozesa ttulakita okwanguwa okuteekateeka ekibangirizi era yantwalako emitwalo 96.\nNnagula ensigo za Long 10 kkiro 80. buli kkiro yali ku 4000/- .\nMu kusimba buli kinnya nassaamu ekigimusa ekya Dap. Nnagula ensawo z’ebigimusa 2 ku mitwalo 6 buli emu.\nAbakozi abaasiga n’okukoola nabasaasaanyaako emitwalo 70 Kasooli bwe yaweza emyezi 2 namufuuyira okusobola okutta n’okuziyiza obuwuka obwandimwanganze, era nakozesa emitwalo 15 ku mulimu guno.\nNasimba mu layini bbiri bbiri, ng’okuva ku layini eziriraaniganye ebbiri ndekawo ffuuti 1.5 ate layini engazi ezaawula ne ndekawo ffuuti 3.5. Ennima eno nagiggya mu musomo gw’ennima ey’omulembe.\nKasooli amala emyezi 3 okukula kati nze ngattako omwezi mulamba ogw’okukala n’okukungula ne giba 4.\nEbikolo kw’onoga kasooli bw’oba n’ekyuma obisalaasala n’obipaakinga n’obikaza n’obitereka ente zibirya mu budde obw’ebbula ly’omuddo. Ate nze oluusi mbikozesa okubikka olusuku lwange.\nKanimba mu lusuku.\nSsente ze nafuna mu kasooli\nNakungula ttani 12 nga zino ze kkiro 12,000. Buli kkiro nsuubira okugitunda nnusu 700 bwe nnaaba ntunze kasooli mukalu nga si kawunga.\nMu sizoni yonna mu kulima kasooli nateekamu obukadde 2,090,000 ku yiika zino 8. Nsuubira okufunamu 8,400,000.\nAte ku nnimiro y’e Naggojje nafunyeeyo ttani 10 nga ze kkiro 10,000. Siwagira balimi batunda kasooli ng’akyali mubisi kuba kino kifiiriza.\nLwe mba nkubisizza akawunga lwe nsinga okufunamu kuba nfuna ebikongoliro ate bye nkozesa ku ffaamu yange, ‘maize brand’ ate naye gwe ntunda oba ne ndiisa ente. Akawunga nkaguza amasomero, n’amaduuka amanene mu Lugazi.\nMu kiseera kino nnina yiika emu ey’ebitooke lwe nasimba mu 2010. Nnina ebikolo 450. Mbirabirira bulungi era oluvannyuma lw’okuzaala buli kikolo nkirekako ebikolo 3 ekikulu ekissizza ekinaatera okussa n’ekito ddala.\nBw’oleka ekikolo ne kiba n’ebitooke ebingi kiviirako olusuku okukanduka amangu.\nEndabirira ewangaza olusuku\nTetulina kulima mu lusuku kuba bw’olimamu otema emirandira omuddo tukuula mukuule.\nOkusimba olusuku tusima ebinnya ffuuti 3 ku 3 ate tubiwa amabanga ga ffuuti 10.\nNga twakasimba olusuku tusimbamu ebijanjaalo oba ennyaanya, ebyo olumala okubikungula\nTukola kye bayita okuttira nga kino kwe kutta ensukusa eziba zijja okusukka kw’ezo z’oyagala,\nOkusobola okukuuma olusuku nga lulamu nga terugenzeemu biwuka, weewale okuleeta obwambe, enkumbi, ejjambiya ne najjolo okuva ebweru ate n’obikozesa mu lusuku lwo.\nEkitooke tokireka kubeera na mpummumpu kumala bbanga. Kino kiyamba okugoba enjuki ezinuuna omubisi mu mpummumpu kuba zino nazo zitambuza obulwadde bw’ebitooke\nBuli mwezi mu lusuku muno ntemamu enkota z’amatooke eziwera 100 nga buli nkota ngitunda 10,000. Omwaka nfunamu obukadde 18.\nNnunda ente eng’anda, nga ku ffaamu mpezaako nga 20. Zino olw’okuba si za lulyo lwamulembe, ente 6 ezikamibwa zimpa lita 15 ez’amata.\nNdowooza kudda mu kulunda ente enzungu kuba zzo zivaamu amata agawerako. Nalundako ente enzungu mu mwaka gwa 1989 era nga zaali zinkolera bulungi naye olw’okuba nali ate nkola ewa Mehta zannema okulabirira obulungi nga n’abantu be nteekako okunnyamba tebalina kye bakola kyamugaso era ne nsooka nziyimiriza.\nObululu 45 butonnyezeddwako Mao bukwatidwa\nSeya nnannyini bicupuli akaabira ki nga babimutisse?\nWambuzi azzeeyo mu ofiisi y'Obwakyabazinga\nâ€˜Abasoga muve mu nkaayanaâ€™\nâ€˜Kyabazinga omutuufu ajjaâ€™


Akaziba (Atomu) - Wikipedia\nGakuweebwa Charles Muwanga !!!\nOmulamwa gw'akaziba (atomu) guvudde mu kugaziya makulu(semantic extension) g'ekigambo ky'Oluganda "e Buziba" ekitegeeza ewala ennyo"(very distant).\n"Akaziba"(atomu) kitegeeza akasirikitu akali ewala ennyo n'obusobozi bw'eriiso eriri obukunya(naked eye) okukalaba, ekitegeeza nti kaba ketaagisa enzimbulukuza ey'obusannyalazo (electronic microscope) ey'enjawulo.Mu bungi "akaziba" kba "obuziba" (atoms).\nObuziba =akazimbakintu=Atomu bwe butoffaali obuzimba buli kintu okuva mu buziba bwakyo.\nBw’oba oyagala okuzimba ennyumba okozesa bubbulooka obuyitibwa obutaffaali. Mu ngeri y’emu Katonda bwe yayagala okutonda buli ekiri n’ekiriwo mu butonde yakozesa katoffaali akayitibwa “akaziba” oba “akazimbakintu” kyokka ate mu kuzimba ebiramu n’akozesa kabbulooka akasingawo ku katoffaali obunene akayitibwa akataffaali (cell).\nN’olwekyo bwe twogera ku bitali biramu n’ebiramu tuyinza okukozesa akatoffaali oba akaziba naye mu biramu byokka twogera ku kataffaali (cell).\nObuzimbe bw'akaziba(the structure of the atom) bulimu:\n(i) Obusannyalazo (Electrons)\n(ii) Nampa oba nampawengwa (neutron)\n(iii)Obukontanyo Oba konta (Proton)\nMu makkati g'akaziba we wayitibwa "obuziizi bw'akaziba"(the nucleous of the atom). Mu buziizi(in the nucleus) mwe musangibwa nampa(nuetron) ne konta(proton).\nObutoffaalo(particles) obwo obukola atomu bulimu:\n(a) Obutinniinya=Otoffaali obutini ennyo(elementary particles).Muno mulimu obusannyalazo(electrons) ne obukwaki(kwarks)\n(b)Obutonniinya=Obutoffaalo obutono ennyo(Subatomic particles). Mu Butonniinya mulimu konta, ne nampa.\nWeetegereze nti mu luganda olwa sayansi waliwo enjawulo wakati w'akatono n'akatini. Akatono kayinza okuba nga si kasirikitu oba nga kasirikitu naye nga kasinga ku katini obutono.\nObuziba(atomu) mu butonde bulimu okuva oba omugendo (motion) ngokufaanana seng’endo(celestial bodies) eziri mu bwengula nazo bwe ziri mu kuva oba omugendo ogutakoma. Obuziba buba bujugumira, bukankana, nga obusannyalazo obubulimu buva mu kifo ne bwetoloola. Bwe twogera ku kino tutwaliramu obuziba(atomu)obukola empewo oba ggaasi, kakulukusi, n’enkalubo ,n'obuziba obukola amayinja oba entebe!\nN'entebe kw’otudde zirimu okuva mu ngeri emu oba endala.Kino kyewuunyisa ate nga kya mazima . Singa tewaliwo kuva kwa busannyalazo mu kaziba(atomu), tewandibaddewo masanyalaze. Okuvumbula mugobansonga (obumu bw’okukontana) ali mu atomu kye kisobozesezza bannasayansi okukola ebya eratekinologiya (electronics) n’amasanyalaze agayamba omuntu okukola ebintu ebinji ennyo ku nsi.\nOmugendo gw’amasanyalaze (current) guba mugendo gwa kyagi za masannyalaze ogubaamu obusannyalazo (akasannyalazo) obutebenta nga buli kamu bwe kakoona ku kalala nga kabadde katebenta ne kireetawo amasoboza (energy) ag’amasanyalaze okutambula mu waya.\nOsaana okimanye nti okukontana wakati wa atomu ezitafaanagana, ntegeeza eza erementi ez’enjawulo, kuleetawo okutomeggana kwa atomu (atomic reaction) zino, era kino kye kikiyitibwa okutomeggana kw’ekikemiko oba entomeggana z’ekikemiko (chemical reactions).\nEbikyusabuziba (chemical reactions) bigenda mu maaso mu buziba olwa "enkwaso ez'obuziba"(chemical bonds). Ekikyusabuziba kitegeeza ekibalo ekikyusa obuziba okuvaamu ekintu ekipya.\nWeetegereze nti "Enkyusabuziba" kye kivvuunula "Chemical substance".Ekikyusabuziba n'enkyusabuziba byombi byekuusiza ku kukyusa ekintu mu buziba(at atomic level).\nAmasannyalaze nago mugendo gwa busannyalazo(electricity is the flow of electrons) ku mutendera gw'obuziba(at atomic level). Weetegereze bino:\n(a) Enkwaso oba enkwanso(Chemical bond)\n(d)Vatomu=atomu eviiriddwako oba okuyingiramu obusannyalazo(ion)\n(e)Vatonu=vatomu eya negatiivu(negative ion)\n(f)Vatopo= vatomu eya positive(positive ion)\n(h) ekisannyalazo (charge)\n(i) Okusannyalaza(to charge)\nWeetegereze nate :\nAkaziba oba Atomu ke katinniinya oba akatoffaali akalina ebisonjozo eby'endagakintu(element). Buli kaziba ekolebwa ebintu bisatu:\ni)\tObukontanyo (P+) – ye namunigina y’enzitoyo erina kyagi eya pozitiivu esingayo obutini.\nii)\tNampawengwa (N) – ye namunigina y’enzitoyo esigayo obutini nga terina kyagi yonna.\niii)\tObusannyalazo (e-) – ye namunigina erina kyagi eya negatiivu esingayo obutini. Obuzimbe bwa buli atomu, bulimu amakkati amekulungirivu nga omupiira, obuziiz(nucleus), ebaamu obukontanyo (P+) ne nampawengwa (N). Okwetoloola nnyukiriyasi eno, obusannyalazo bwetoloola nga bw’olaba enkulungo bwezetoloola enjuba.\nEnzitoyo eba n’enzitoya ate nga ebugaana ekibangirizo. Atomu bwe butoffaali bw’enzitoyo obusookerwako era tebusobola okwabuluzibwamu mu ngeri ya kikemiko eyabulijjo.\nEkigambo “atomu” kiva mu kya lugereeki oba oluyonaani “atom” ekitegeeza “ekitasobola kwabuluzibwamu”. Abayonaani baagereesa nti enzitoyo yali esobola okwabuluzibwamu obutoniinya obutasobola kulabika na liiso liri bukunya. Obutoniinya buno bwayitibwa “atomu”.\nObukontanyo ne nampawengwa busangibwa mu nnyukiriyasi. Obukontanyo bulina kyaagi eya pozitiivu (+), nampawengwa buba ne kyagi ey’ekibogwe oba ka tugambe nti tebulina kyagi yonna .\nObusannyalzo busangibwa mu miyitiro okwetoloola nyukiriyasi. Bulina kyagi eya negatiivu (-). Omuwendo gw’obukontanyo gwe gusinziirako anamba ya atomu (atomic number) ekyokulabirako H = 1. Omuwendo gw’obukontanyo mu erementi guba gwa ntakyuka (tegukyuka), ekyokulabirako H=1, Ur=92 naye omuwendo gwa nampawengwa giyinza okwawukana.\nErementi emu eyinza okubaamu omuwendo gwa nampawengwa ogw’enjawulo; embeera za erementi emu ez’enjawulo ziyitibwa vampawengwa ooba vampa (isotopes). Ebinnyonnyozo eby’ekikemiko (chemical properties) ebya vampawengwa biba bye bimu yadde nga ebinnyonnyozo eby’obuzimbe obwo kungulu (physical properties) obwa vampawengwa ezimu biyinza okuba ebyenjawulo.\nVampawengwa ezimu zifulumya olubugumu (are radioactive) ekitegeeza nti zifulumya amasoboza (they radiate energy) bwe ziba zibumbulukuka (as they decay) okudda mu mbeera enzigumivu okusingawo. Ekyokulabirako ekirala ye okisigyeni, ne namba ya atomu eya 8, eyinza okuba n’e nampawengwa 8, 9, oba 10. Ezo ze vampawengwa za okisigyeni ez’engyawulo.\nBino bigyidwa ku "https://lg.wikipedia.org/w/index.php?title=Akaziba_(Atomu)&oldid=22717"


Bukedde Online - Abantu balumirizza ofiisa wa poliisi okubakanda ssente\nAbantu balumirizza ofiisa wa poliisi okubakanda ssente\nEbipya bizuuse ku ofiisi eyakwatiddwa ku...\nMao ayise Nambooze ekiyenje ekyetaaga okufuuyira...\nABANTU ab’enjawulo bawadde obujulizi ku ofiisa wa poliisi eyakwatiddwa mu bubbi. ASP Bright Amutuhaire yeekobaanye ne banne ne bateega omusuubuzi okumubba kyokka n’akwatibwa ng’ali mu kikolwa.\nKulyaneza ow’amandaazi. Lugemwa owa Bodaboda\nAmutuhaire okukwatibwa kyaddiridde omusuubuzi Tom Kisubika okwekubira enduulu nga ofiisa ono bwe yabadde yaakamubba emirundi egisukka mu gumu, abakuumaddembe kwe kumulondoola ne bamukwata ng’agezaako okubba omusuubuzi ono.\nABAMULUMIRIZA OKUBAKWATA N’ABAKANDA SSENTE BOOGEDDE\n1 Benon Christmas Kulyaneza omusiisi w’amandaazi, agamba nti baamuggya ku kkanisa ya Redeemed life Church e Ngobe ne bamutwala ku poliisi ne bamuggulako omusango gw’okusobya ku muwala ow’emyaka 7 ye gw’agamba nti tamulabanganako.\nAgamba nti yamala mu kaduukulu ennaku ssatu nga tatwalibwa mu kkooti era Amutuhaire bwe yalaba ng’omusumba we abiyingiddemu n’ayongera okukalubya embeera okutuusa mikwano gye bwe gyamuwa amagezi asabe poliisi okuleeta omujulizi mu musango guno era wano we baamusabira okuleeta ssente batwale omwana mu ddwaaliro akeberebwe.\n“Mukyala wange ne mikwano gyange gyesondamu emitwalo 20 ne baziwa Amutuhaire ne batwala omwana mu ddwaaliro kyokka ne kizuulibwa nti tasobezebwangako. Amutuhaire bino byonna ye yali abipanga okundyako ssente,” bwe yamulumirizza.\n2 Daniel Lugemwa ssentebe wa siteegi ya bodaboda eya Ngobe etunudde mu maaso ga poliisi eno agamba nti Amutuhaire abadde yaakamala ku poliisi eno emyezi nga mukaaga naye buli muntu abadde amukaaba olw’obukambwe.\nAgamba nti lumu yabalumbako ng’ayagala kugobawo siteegi ya takisi ne bodaboda mu kitundu kino wabula oluvannyuma ne bakizuula nti ono yali ayagala kubalyamu kasente era bwe baatemya ku bakama be n’akikomya.\n3 Paul Mugagga makanika w’amasimu ng’alina ne saluuni mu katawuni k’e Ngobe, Amutuhaire amuwanda lulusu. Agamba ku nkomerero ya May abavubuka basatu baamutuukirira nga balina ‘Flash’ ne bamusaba okubateerako ennyimba wabula agenda okugiteeka mu kompyuta ng’ejjudde kyokka ne bamulagira asiimuuleko buli kimu abateereko ennyimba era n’akikola ne bamusasula ne baawukana.\nWabula aba alyawo oluvannyuma lw’ennaku ssatu omukyala gw’atamanyi n’amulumba ng’ali n’omu ku bavubuka bali abasatu n’atandika okumukanda ebintu bye ebyali ku flash by’agamba nti kwaliko ebiwandiiko bye eby’omugaso ennyo ng’ebimu bya buyigirize.\n“Omukyala nnamukaliramu ne mugamba nti ebintu by’ansaba abisabe oyo gwe yali azze naye era omukazi ono olwaddayo yadda na Amutuhaire nga ankwata ng’antwala ku poliisi ya Ngobe ng’anzigalira.\nYaggulawo fayiro nnamba SDREF:17/01/06/2019 ku musango gwa bubbi n’ansalira 5,000,000/- bwemba njagala okuva mu kkomera.\nBwe nagezaako okumubuuza mazima kiki ekinsasuza ensimbi ezo zonna, Amutuhaire yandabula nti bwe seegendereza ayinza n’okunteekako omusango gw’emmundu era mu kaduukulu nnamalamu ennaku ssatu okutuusa abantu bange bwe baatuukirira omunene omu mu gavumenti ne banta ku kakalu ka poliisi.”\nOmu ku batuuze ataayagadde kumwatuukiriza mannya yategeezezza nti poliisi eno erabika yateekebwawo kubbirako bantu kubanga bangi babadde bakwatibwa okuva mu bitundu ebirala ebirina poliisi ezibitwala ne basibirwa wano okumala ennaku awatali kubatwala mu kkooti era ng’abasinga batugamba nti okuvayo bamala kuwaayo ssente.\n4 Vincent Balinnya omusuubuzi w’e Nateete ku Mabiito agamba nti ye baamukwata ssaawa 6:00 ez’ekiro okuva ku bbaala ye ng’abaamukwata kwaliko n’abasirikale okuva ku poliisi y’e Nateete era nga mu kumukwata baamutegeeza nga bw’alina emisango egimuvunaanwa n’abasibe abalala babiri abali mu kkomera e Kigo.\nAgamba nti baamutegeeza nga fayiro y’omusango bw’eri ku poliisi ye Kajjansi kyokka kyamwewuunyisa okulaba ng’ate bamutwala ku poliisi ye Mutundwe ng’eno oluvannyuma baamuggyayo ne bamwongerayo e Ngobe gye yasula.\nAmutuhaire yali omu ku baserikale abaamukwata era mu mmotoka baalinga balina abantu be boogera nabo ku masimu ekyamuleetera okulowooza nti waliwo olukwe okumunyaga.


Queen Tyra acamudde Minisita Nakiwala n’amusuubiza...\nAMIZE ppini n’atukuba akavvulu k’emyaka, Mummy Halima Namakula weebale kukula n’okwevaamu ng’omukyala n’oyogera amazima.’ Ebyo bye bimu ku bigambo abamu ku bagenyi ng’abasinga bayimbi ne bannakatemba ba Ebinies bye baasoose okwogera ku muyimbi Halima Namakula ku kabaga ke ng’ajaguza okuweza emyaka 60.\nKaabadde Kansanga ku Lwokusatu okutandika essaawa 2:00 ez’ekiro ne kakoma ku ssaawa 8:00 ogw’ekiro nga buli muyimbi amwogerako ate bw’amala n’amuyimbira ekyatwalirizza obudde.\nBaabadde bangi na ddala omugigi omuto okuviira ddala ku bawala be, Racheal K (owookubiri ku ddyo) ne Rema Namakula (owookuna ku ddyo)gwe yeenyumirizzaamu obutamuswaza ng’alaga omusajja Dr. Hamza Sebunya.\nAbalala abeebazizza Halima olw’okuyita mu mikono gye ye Joel Isabirye gwe yawa omulimu bwe yatandika leediyo ya Beat, A Pass, bannakatemba ba Ebonies abaakulembeddwa Dr. Bbosa. Halima yazannyirako mu Ebonies mu muzannyo gwa That’s life mwattu bwe yali yaakakomawo okuva mu Amerika.\nY’omu ku baasooka okutandika zi situdiyo ez’amaanyi nga yakola eya No End Entertainment omwakolebwa ennyimba nga Dipo Naziggala olwa Paul Kafeero, Kiki ye onvuma olwa Mariam Ndagire, Bampasudde olwa Fiina Mugerwa, ennyimba za Grace Nakimera n’endala.\nHalima yakubirizza abayimbi obuteewulira kubanga abantu be beewulirirako ate be bababeezaawo. Yawunzise agamba nti ekimuwangaazizza ng’alabika bulungi buteewa situleesi.


Ab’ekkomera ly'aGavumenti e Kauga balaajana lw'amujjuzo. - Watchdog Uganda\nAb’ekkomera ly’aGavumenti e Kauga balaajana lw’amujjuzo.\nAKULIRA ekkomera lya Gavumenti elisangibwa ku kyalo Kauga mu Division ye Mukono Mary Tamale avuddeyo n’awajjangira gavumenti okuvaayo mu bwangu babagaziyize ku kkomera ly’eyongereko obunene kiyambeko ku mujjuzo gw’abasibe oguli mu kkomera lino.\nTamale yategezezza nti embeera abasibe bano gye basulamu mbi nnyo nga bepanga bwe mpazi ku banaabwe mu kiseera ky’okwebaka nga kino kivudde ku mujjuzo oguli mu kkomero lino kyokka nga tonno nnyo bw’ogerageranya n’omuwendo gwe baalina.\nBino Tamale yabyogeredde ku kitebe kya district e Mukono mu lusisira lwe by’amateeka olw’ategekeddwa ekitongole kya Justice Center Uganda mwe ky’ababagulidde abantu ku mateeka ag’enjawulo wamu n’okutongoza ekitongole kino mu bitundu omuli Mukono, Kayunga ne Buikwe n’ebitundu ebirala nga bakuyambako abantu abanaku okufuna ba puliida awatali kusasula nsimbi yonna mu misango gyabwe.\nTamale ku kkono wamu n’abetabye mu lukiiko lwa Justice Centre.\nOno yagenze mu maaso nategezza nge kkomera lino bwe ly’azimbwa mu myaka gye 37 nga ly’alina okusuza abasibe 150 wabula n’okutuusa kati telikyusibwanga kyokka ng’omuwendo gweyogera buli kadde.\nMungeri yemu yenyamidde olw’abasibe abateebwa kyokka bw’ebatuuka eyo n’ebakomezebwawo nga bakyusinza amannya kye yagambye nti kibakola bubi nnyo nga abaselikale bwatyo nasaba abantu okwekuba mu mitima ne bakyusa ne mpisa singa babeera bayibuddwa.\n“Banange naffe tuli bantu yadde twambala zino uniform zemulaba era tetwagala kubayisa bubi, kuba bwetunaba tuwumudde emilimu gino ate tujja kudda mumwe, tetwagala kubayisa bubi nga babaleese eno gye tuli naye mutuwaliriza naffe n’etukyusamu ku nkola, kuba omuntu babeera bakamuta ate n’akomezebwawo kyokka ekisinga okw’enyamiza feesi ebeera y’emu wabula ng’akyusinza amannyi. Tusaba mukyukire ddala nga muyibuddwa.” Bwatyo Tamale bweyalajjanidde abasibe.\nTamale yasiimye ekitongole kino okujja e Mukono nti kuba kyakumuwewulako ku muwendo gw’abasibe ababadde balwa mu ma kkomera olw’okubulwa ababalwanirira.\nTamale Wakati n’abaJustice Centre.\nYe ssentebe wa district Anrew Ssenyonga yasiimye ekitongole kino okuvaayo okuyamba ku bantu n’abasaba okubeera abegedderezza n’addala kunsonga z’ettaka kuba zifuuse namulanda mu kitundu kino.\nOno ayambalidde ababaka ba palimenti saako n’omukulembeze olw’etteka lye ttaka ye lyagamba nti linyigiriza omuntu wa wansi.\nAkulira Justice Centers Uganda Mukono Branch Pamela Akello Kamlega yalambuludde ebimu bigeddererwa bya gavumenti okuvaayo n’enkola eno omuli okuyamba abantu okufuna obwekanya saako n’okufuna balooya awatali kusasula.\nOmuyima w’ekibiina ekigatta abasumba ba balokole mu Mukono ekya Love Peace and Unity Pastor’s Destiny’s Forum Samuel Lwandasa yasiimye enteekanteeka eno n’ategezza nga bw’egenda okuyamba ennyo omuntu wa wansi kuba bangi babadde banyagimbwako ebyabwe olw’okuba nga amateeka tebagamanyi bulungi, ekiwa omukisa banakigwanyizi okutwala ebyabwe\nPreviousProfile: Sheilah, more than just the name Gashumba\nNext“There are a lot of illegal fire arms entering in Uganda”-IGP Ochola


Bukedde Online - Kati ekiddako kuyamba baabibanja kwegula - Museveni\nEkitongole ekyoza engoye za Kabaka kiyitibwa kitya?\nOmukwano gwetaaga okuzza obuggya\nKino kitegeeza nti nnannyini ttaka, omuntu omulala eyeesiga enguzi, omuserikale wa poliisi, omujaasi oba omulamuzi takyasobola kugoba nnannyini kibanja mu ngeri emenya mateeka.Â\nENGUZI KU TTAKA TEKYAKOLA\nOmuntu ne bwâ€™anaakozesa enguzi tajja kusobola kug\nOmuntu ne bwâ€™anaakozesa enguzi tajja kusobola kugoba waakibanja. Ssinga amugoba nga kkooti si yeeragidde ngâ€™amateeka bwe galagira, Gavumenti kati erina obuyinza okumukwata nâ€™emuvunaana mu mbuga zâ€™amateeka.\nEnteekateeka eno yaakiseera kyokka ewa obuweerero abeebibanja.\nKyokka okuyisa etteeka, lye nnaatera okussaako omukono litandike okukola, tekitegeeza nti okusika omugwa wakati wa bannannyini ttaka nâ€™abeebibanja mu Buganda ne mu bitundu ebirala nti kunogeddwa eddagala.\nNnannyini ttaka akyalina obuzibu okukozesa ettaka lye eririko abeebibanja era kino kibaddeÂ bwe kityo okumala emyaka mingi.\nMu ngeri yeemu nâ€™oweekibanjaÂ naye talina bwannannyini bujjuvu, talina kyapa. Kino kisosola abantu baabulijjo mu Buganda. Mu Konsitityusoni ya 1995, twassaamu akatundu akagamba nti abalina obwannanniyini ku bibanja ku lyali ettaka lyâ€™olukale;Â abalina liizi mu bitundu byâ€™eggwanga ebirala, bonna basobola okufuna obwannannyini nga baweebwa ebyapa.\nNaye abantu baabulijjo mu Buganda olwâ€™okuba nga bali mu kikoligo kyâ€™obunyunyunsi eryaleetebwaÂ abafuzi bâ€™amatwale, tebasobola kuganyulwa mu kitundu kya Konsitityusoni kino.Â Â\nKyewuunyisa okuba nti abagamba nti baagala nnyo Buganda, basobola okuwagira obutali bwenkanya buno. Kale kyetaagisa okusukkako ku bbago lyâ€™okulongoosa mu tteeka eryakayisibwa Palamenti.\nGAVT. EJJAâ€ˆKUBAWOLA Ekirowoozo kyâ€™okwegula kisobola okukola ku bannamwandu, bamulekwa nâ€™abalala abagwa mu ttuluba eryo. Naye abeebibanjaÂ abeesobola bayinza okwewola ensimbi mu Gavumenti ku kibanja-mpola ne beegula. Basobola okuzisasula mu myaka ngâ€™etaano. Ngezesezza enkola eno mu Ankole ewali obwa-nnannyini ku ttaka.\nOmulangiraÂ Â John Barigye yaguza Gavumenti ettaka lyeÂ eririko abasenze abangi okumpi nâ€™e Ishaka. Gavumenti yamusasula era kati abaali abeebibanja basobola okufuna ebyapa.\nOmulangira Barigye yafuna ensimbi okwekolera ebirala ate abantu baabulijjo nabo ne bafuna obwannannyini ku ttaka. Mu kukola kino, nnannyini ttaka ne bannannyini bibanja bonna baaganyuddwa.\nOmutawaana oguli mu Buganda, abamuÂ ku bannannyini ttaka tebalengera wala nga Barigye bwe yalengera. Barigye yasobola okukiraba nti tewali ddagala ddala lyali lisobola kunogerwa mbeera eyo ne litareetawo kutabukatabu\n-ka na kutaataagana.Â Â\nNaye mu Buganda, abamu ku bannannyini ttaka nga bawagirwa Mmengo, balabika balowooza nti eddagala lya kino kugobaganya bantu baabulijjo.\nKino NRM ekigaanira ddala. Ekirungi, bannannyini ttaka nabo batonzeewo ekibiina ekibagatta (Land Owners Association). Nze nnali nnawagira dda okutondawo ekibiina kyâ€™abeebibanja ekyaÂ Bibanja Owners Association kye nnatongoza e Gombe nga July 12.\n2008, ku ntikko ya kakuyege wa Mmengo ngâ€™atulwanyisa olwâ€™ebirowoozo byaffe ebiri mu bbago lyâ€™okulongoosa etteeka lyâ€™ettaka.\nTugenda kuteeseganya nâ€™okutabaganya enjuyi zombi tulabe ekkubo erisinga obulungi lye tusaanidde okugoberera.Â Â\nNnannyini ttaka ateekwa okuyambibwaÂ aleme kufiirwa kyokka ate ne nnannyini kibanja afune obwannannyini ku ttaka.\nEbibuuzo biri nti:\nÂ Ani anaasasula nnannyini ttaka?\nÂ Anaasasulwa waaki-banjaÂ oba Gavumenti?Â Kiki kye tunaakolera bannannyini mayiro abatayagala kutunda?\nAbataagala kutunda tuko-le etteeka eribawaliriza? Kino tujja kukiteesaako nâ€™ebibiina byombi (ekyâ€™abeebibanja nâ€™ekyâ€™abettaka).\nAbamu ku bannannyini ttaka abagenda nâ€™omulembe akatuubagiro kano bakanogedde eddagala, ngâ€™abeebibanja babasalirako ekitundu ku ttaka ne babawa ebyapa erisigadde ne balikozesa. Kino kisoboka abeebibanja gye batazimbye mayumba ga buwangaazi. Naye amayumba agâ€™obuwangaazi gye gazimbiddwa, amagezi amalala galina okusalibwa.\nMU MAASO WATANGAAVU\nEbiseera ebyâ€™omu maaso bitangaavu. Gavumenti esobola okusasulira bannamwandu nâ€™abakadde ate nâ€™ewola ensimbi abeebibanja ezitaliiko magoba mangi ne basobola okwegula.\nNRM ejja kukulembera abantu okumalawo okuv-voola kuno okwaleetebwa abafuzi bâ€™amatwale okufaanana nga bwe yamalawo okutta abantu okwakolwanga amagye agaalekebwawo abafuzi bâ€™amatwale, omuliÂ Kony, Abakaramoja abanyazi bâ€™ente nâ€™abajaasi abâ€™empisa ensiiwuufu mu ggye lya NRA/UPDF.\nEbyawandiikiddwa Pulezidenti bikyusiddwaÂ AHMED KATEREGGA MUSAAZI.\nAtutte poliisi we yaggya amagumba gâ€™abantu\nPoliisi esanze ebitundu byâ€™abafu mu ssabo e Ntinda\nNnyina wâ€™omwana eyattidwa naye bamukutte


Bukedde Online - Vipers bagitutte mu kkooti lwa kukozesa akabonero ka 'logo' nga tebasasudde yakabakolera\nAbemmemba beekengedde Abekinyomo mu Bika...\nCranes ewanguddwa ttiimu ya Kitara\nKIRAABU ya Vipers bagitutte mu kkooti lwa kukozesa akabonero kaayo (logo) nga tebasasudde yakakola. Era eyabawawaabidde eyagala kkooti eteekewo ekiragiro ekibagaana okuddamu okukakozesa.\nIssa Kainamura ng’ayita mu bannamateeka be aba KTA advocates yawawaabidde kiraabu ya Vipers mu kkooti enkulu etawulula enkayana z’ebyobusuubuzi mu Kampala ng’omusango guno guli ku fayiro nnamba CS 601/2019.\nMu mpaaba ya Kainamura agamba nti baamutuukirira mu 2015 nga bayita mu kitunzi waabwe Elvis Ssekate eyaliko mu kiseera ekyo ne bamusaba okubakolera omulimu ogwo.\nYabakolera obubonero busatu okusobola okulondako kamu wabula nga September 26 2018 kyamwewuunyisa bwe yalaba nga batuuzizza olukungaana lw’abannamawulire nga kiraabu ya Vipers eggulawo ekisaawe kyabwe kyokka nga akabonero akamu kwobwo ke yawaayo ke bakozesezza.\nEra okuva olwo ne batandika okukakozesa ku bintu eby’enjawulo ng’akabonero kaabwe akamanyiddwa nga tabawadde lukusa wadde okumusasula kino kimuleetedde okufiirwa nga singa kkooti tebateerawo kiragiro kibakungira kukakozesa Kainamura ajja kweyongera okufiira.


Bukedde Online - Nnannyini Kira Young ayagala ntebe ya Magogo\nNnannyini Kira Young ayagala ntebe ya Magogo\nAba Buganda Road bagenze bawotose\nDenis Onyango abuganya wa misinde ku ngule...\nOkuva Kira Young bwe yasaanawo, nnannyini yo, Jimmy Lukwago abadde takyenyigira nnyo mu nsonga za mupiira. HUSSEIN BUKENYA yamuguddeko n’amubuulira ekyamubuza.\nLukwago ne mukyala we Clare nga bamema ku Lwomukaaga. ku kkono ge maka gaabwe.\nNZE nzekka asobola okutumbula omupiira gwa Uganda okuva ku mutendera ogumu okudda ku mulala.\nMu kaseera kano, abantu balaba ng’omupiira ogukula, naye tebamanyi nti waliwo abalala abalina obukugu okugutwala ku ddaala eddala, ttiimu zaffe ne zituuka ne mu World Cup.\nMu 2015 omupiira naguwummula nga waliwo abantu abagulimu olw’ensonga zaabwe ezitali za mupiira, era mu kiseera kino nneekolera mirimu gyange.\nWe nawummulira omupiira kumpi nnali mpaddeyo buli kyange, wabula oluvannyuma naloka ne nziramu, era kati ebigendererwa byange biwanvu nnyo mu mupiira. Nga nnaakava mu mupiira, natandika okuzimba amayumba mu munisipaali y'e Kira n'ekigendererwa ky'okugatunda oba okugapangisa.\nKino kyankolera era gye nasooka okuzimba nagiguza eyali kapiteeni wa Cranes, Ibrahim Sekaggya.\nNaye olw'okuba omupiira gwali gwannemeramu, nnakola endagaano n'abazannyi abamu, ne nfuuka kitunzi waabwe, era nga mbalabirira mu buli kimu.\nNakwata Richard Kasagga, Baker Lukoya, Brian Nkuubi, Israel Emuge, Derrick Tekkwo n’abalala, nga nze mbalinako obuyinza okubatunda era kyankolera kuba n’okutuusa kati bandeetera ku ssente.\nMu kiseera kino sirina ttiimu ya nkalakkalira, wabula buli ttiimu eri mu kitundu kyaffe, okutandikira ddala ku zizannya liigi za wansi, ngiyamba.\nNnina ekiruubirirwa ky’okufuna ettaka nzimbe ekisaawe ky'omupiira ekinene, wamu n'ebyemizannyo emirala ng'okubaka, volleyball, n’emirala. Ng'enda kuddamu nkole ttiimu y’omupiira etegenda kukoma kweyagaza bantu ba mu Kira bokka, wabula eggwanga lyonna.\nBwe nnaamala bino, hhenda kutunuulira entebe ya FUFA. Omupiira ngwagala nnyo kuba ngukuliddemu okuviira ddala nga nkyali ku kyalo kyaffe ekya Nsasa, mu Kira.\nSaaguzannya wabula kye nzijukira bwe nnamaliriza okusoma e Makerere, nadda ku kyalo ne njagala okuguzannya kyokka ne sisobola kufuna nnamba.\nWano we nnasalirawo okutandika okuguteekamu ssente kuba nnali nsoma e Makerere nga bwe nkola n'obwabulooka bw'ettaka.\nNatandikira mu kugula Bishop Nankyama mu 2010, ne ngikyusa erinnya n'efuuka Kira Young, ng'etendekebwa Matia Lule mu biseera ebyo.\nSizoni eyasooka ebintu byagaana kuba twalemwa okugenda mu liigi ya babinywera, eyaddako ne nkansa abatendesi James Magala ne George Ssimwogerere ne bantwala mu 'Super' Mu sizoni eyo, nalina abazannyi okwali Richard Kasagga, Zubair Musunku, Robert Kabanda n’abalala.\nMu sizoni ya 2014-15, ttiimu yasalwako mu Super, kyokka okugizannyisa mu bannambalujega aba Big League, ne ngivaako.\nBYE MBADDE NSUBWA MU MUPIIRA\nOkuvaawo kwa Kira Young kyampisa bubi nnyo kuba abazannyi baffe baali basobola okufuna emirimu mwe baggya ssente.\nEkitundu nga kikula kuba buli mupiira abawagizi bangi abaali bakung'aana nga bagula ebintu n’abo abaali baagala okukirambula ssaako ekitundu kyennyini okwongera okuwulikika mu ggwanga lyonna.\nNg’oggyeeko ebyo, Kira yali esobola okuzuula ebitone by’abaana abato ate n’ebazzaayo mu masomero n’ebateerayo ssente basobole okusoma.\nEbintu bisatu bye nneetaaga mu bulamu era nja kubituukiriza kuba ntambulira ku Katonda. Njagala okubeera munnabyabufuzi omugundiivu era mu kalulu akaddako ng’enda kwesowolayo ku mubaka wa Munisipaali y'e Kira nkolerere abantu b’ekitundu mwe nsibuka.\nKino kye njagala okusookerako kuba eby’obukulembeze bisibuka mu nju ewaffe.\nBakadde bange Derrick Lukanga abadde ku bwassentebe bwa LC ye Nsasa okumala ekiseera, era yazziddwaako, ne mmange, Naalongo Lukwago naye aludde ku bwakkansala w'abakadde mu Kira, era yaakabumalako emyaka 25.\nNg’oggyeeko ebyo, njagala okubeera pulezidenti wa FUFA, nsobole okwongera ettoffaali mu mupiira, wamu n'okufuuka Canon kuba ebintu by’eddiini mbirimu nnyo.\nNzimbye ekkanisa nnyingi nnyo okuli; Kitukutwe C/U, Kijabijo C/U, Nsasa C/U, St Peters Bulindo C/U n’endala 17 mu bitundu eby'enjawulo.\nKuno nnyongerako n’okuyamba mu kuddaabiriza agamu ku masomero agalina obwetaavu mu kitundu.\nMu 2009, nafuna omwagalwa wange Clare Mulwana bwe tubeera mu maka gaffe e Najjeera - Bulabira, e Kira.\nClare ahhumya mu buli kimu ate alina amagezi g’okukola ssente, era ye nsonga lwaki nnasazeewo annyanjule mu bakadde be ku Lwomukaaga (January 12).


Bukedde Online - Lwaki Mayanja Nkangi anaalwawo ng'ajjukirwa\nLwaki Mayanja Nkangi anaalwawo ng'ajjukirwa\nUganda awatali Mayanja Nkangi\nOlukiiko lwa Buganda lusiimye emirimu gya ...\nMU kukuza Amatikkira ga Kabaka ag’omulundi ogwa 22 mu 2015, nafuna omukisa okwogerako n’eyali Katikkiro, Jehoash Mayanja Nkangi, era bino bye yantegeeza ku bikwata ku bulamu bwe n’Obwakabaka:\nEngeri gye nasisinkana Kabaka Nasooka okusisinkana Kabaka nga nkyasoma ku pulayimale ku ssomero e Kabungo- Masaka mu Buddu eyo mu myaka gya 1937 oba 1938 bwe yali akyadde ku ssomero lyaffe.\nBwe yali ayita mu bayizi, nawanika omukono nga mmanyi nti ajja kugukwatamu nange mbale nti nakutteko Kabaka mu ngalo, kyokka teyagulaba.\nNakitegeera luvannyuma nga mmaze kufuuka Katikkiro nti Kabaka y’aleeta omukono n’asiima okukukwata mu ngalo naye sso si ggwe kuleeta gugwo!” Eno y’entandikwa y’emboozi Mayanja Nkangi gy’atandikira okulaba ku Kabaka Muteesa .\nAgamba: Wabula olwo saalubala nga lwa maanyi okutuusa Abazungu lwe baawahhangusa Kabaka mu 1953, mu kiseera ekyo nali nsoma ku Oxford University.\nMuteesa yajja ku Oxford gye nali nsomera okulaba Ernest Sempeebwa eyaliko omuwandiisi mu Lubiri lwe, kyokka bwe yajja nange Sempeebwa yansaba mbeerewo.\nNaliwo naye saayogera bingi okuggyako okumubuuzaako kubanga olwo Omutanda nali mmugamba ki? Twatuulako naye mu mmotoka eyali evugibwa Sempeebwa, sso nno ate yaliko omusomesa wange ow’okuyimba nga nkyali ku King’s College Budo.\nNfuuka Katikkiro Mu kiseera ekyo, nali sirabawo mukisa gwonna gufuuka Katikkiro newankubadde nga nali nfunye omukisa ogusisinkana Kabaka, okutuuka nga August 17, 1964 lwe nafuuka Katikkiro.\nMu kiseera ekyo eyali Katikkiro, Michael Kintu yafuna obuzibu n’olukiiko lwa Buganda oluvannyuma lw’okulemererwa okutaasa Amasaza ga Buganda okuli Buyaga ne Bugangazzi nga kino kye kyaleeta embeteza okumugoba ku Bwakatikkiro.\nSsemateeka yali alagira Olukiiko lwa Buganda okulonda amannya asatu ne bagaweereza ewa Kabaka alondeko Katikkiro omuggya. Mu ge baasindikayo nze nali nfunye obululu obungi (76).\nNaye wadde nalina obululu bungi, waaliwo abaali bakisimbira ekkuuli okwali ne Katikkiro Kintu nga bagamba nti sisaana Bwakatikkiro kubanga ndi muto ate sirina na mukazi olwo obuvunaanyizibwa buli ludda wa bwe nnina?\nMu kiseera ekyo nalina emyaka 33, ekyo ate ne kitandika okukubaganyizibwako ebirowoozo, wabula bwe twatuuka mu maaso ga Kabaka, yabuuza omutawaana oguliwo ne bamugamba nga bwe siri mufumbo kwe kubabuuza, ‘Nze we natikkirirwa Obwakabaka nali mufumbo?’ tewali yaddamu n’ayongerako nti ‘Nkangi ye Katikkiro’ Era nze navaayo nseka.\nWadde Kabaka yali tammanyi nnyo, kirabika yali amaze okunoonyereza ku binkwatako.” Awo w’atandikira okukolagana ne Muteesa gw’ayogerako ng’omusajja eyali omwangu, ayogera ekimuli ku mutima ate ng’awuliriza n’asengejja.\nMu buwahhanguse Zaali ssaawa nga 9:00 ez’akawungeezi, ne balumba Olubiri. Nali mu ofiisi yange nga nnyimiridde mu Lubiri, ekikomplola ne kikuba eddirisa lyange.\nNaseka naye nga simanyi ngeri gye hhenda kufuluma ofiisi yange. Nabeera mu Lubiri okutuusa ssaawa 1:30 ey’akawungeezi lwe bansalira amagezi ne nneesuulako ekikooti ne nfuluma ng’omuntu waabulijjo.\nNga mpita mu bunyomero okuliraana Olubiri, nawuliranga abantu nga babuuza nti ‘Katikkiro aliwa’ nga nze bwe nneeyongerayo. Obote yayisa ekiragiro okunnoonya banzite, yalagira nti ‘Ssinga bansanga ekifo we ndi bakyokye wasigale vvu!’ Wano mikwano gyange bampa amagezi okudduka mu ggwanga, era nasalinkiriza ne mpitira e Kenya.\nEno owooluganda lwang,e Grace Lumala ye yangobereza paasipooti yange olwo Bannayuganda be nasangayo okwali Peter Mpagi n’abalala ne bannyamba okweyongerayo e Bungereza.\nNalina ebirowoozo bingi, ekyali kisinga okunnuma ye Obote okutandika okujoonyesa Buganda ate nga Buganda ye yamuleeta n’afuuka ne Katikkiro wa Uganda, kuba tebuba kuba bululu bwa Buganda, Ben Kiwanuka ye yandifuuse Katikkiro.\nAwo we najjuukirira enjogera ya ‘Akabwa ke weeyolera...’ Anajjukirwa okukuuma Ddamula n’okubikka Akabugo Nkangi yakuuma Ddamula okumala emyaka 27 Buganda gye yamala nga terina Kabaka okutuusa Museveni lwe yazzaawo Obwakabaka mu 1993.\nBwe yali ayogerako ne Sunday Vision mu April wa 2014, Nkangi yagamba nti essanyu ly’akyasinze okufuna mu bulamu, lwe lunaku lwe yalangirira Omulangira Mutebi okulya Obwakabaka ng’amaze okumuyambako okubikka akabugo e Bungereza mu 1969.\nEkirala ky’abadde yeenyumirizaamu, kwe kulaba ng’Obwakabaka bukomyewo mu 1993, nti kubanga bandibadde bamujjuukirirako kubeera Katikkiro ng’Obwakabaka buvaawo!\nKalombolombo mu Buganda aka Nnamulondo obutasula nga tekuli Kabaka, Kano kabaddewo okumala emyaka egisoba mu 800.\nSsekabaka Muteesa II bwe yakisa omukono mu 1969 e Bungereza, Nkangi ye yalina Ddamula era ye Katikkiro eyaliko, ng’ali wamu n’omukuumi wa Kabaka Maj. Katende be baaliwo okuyamba Omulangira Ronald Muwenda Mutebi okubikka akabugo.\nMu bulombolombo bw’Abaganda, Omulangira abikka akabugo y’afuuka Kabaka, noolwekyo wadde emikolo gy’Amatikkira ga Ssaabasajja gyaliwo mu 1993 e Naggalabi, naye yali yafuuka dda Kabaka bwe yabikka akabugo mu 1969!\nEmboozi ya Buganda ne Nkangi teggwa malojjo kubanga akoze bingi okusitula Buganda n’Obwakabaka.\nGye nayitanga ng'abammanyi balowooza ndi muzimu - Muteesa\nOmusajja atabudde abakazi omu n'ayiira munne ebijanjaalo\nEyabuzaawo omwana wa mwannyina Poliisi emukutte


Bano bategese omusomo ogw'omulundi ogwokuna ku nnono nga ku luno baakwetooloolera ku mulamwa ogugamba nti, ‘Amaka aganywedde gawa Buganda ekitiibwa'.\nOmukubiriza w'olukiiko lw'Abataka, Omutaka Kayiira Gajuule era nga ye mukulu w'ekika ky'Embogo yagambye nti, newankubadde emyaka gigenda giyitawo nga n'emiramwa buli mwaka gikyuka si baakulagajjalira egyo egiba giyise era nga baakulondoola enneeyisa n'empisa z'abazzukulu okulaba nga bituukana n'ennono zaabwe.\nYakikkaatirizza nti, n'emiramwa emirala ng'okwabya ennyimbe egyayogerwako emabega girondoolwa.\nWassiddwaawo akakiiko akateekateeka omusomo guno nga kakulemberwa omutaka Kayiira Gajuule n'abalala okuli omutaka Kidimbo, Ssaababiito w'e Kibulala, Nankere, Muteesasira, muka Ssekabaka Kintu Sharifah Kirimuttu, Katikkiro wa Kisolo, Kireega, Muteesasira, Ssaalongo Kawuki, Sonko Kavi, Daniel Lutwama n'abalala.\nBano baakubiriziddwa okutegeka omusomo oguli ku mutendera ogwa waggulu era nga kw'olwo baakufulumya n'ekitabo ekigenda okulambika abantu ku nkola ey'okwanjula n'okwanjulwa ng'eno ye yali mu mulamwa ogw'omwaka oguwedde.\nOmukazi agobye bba mu maka lwakusuula buvunaanyizibwa


Obukyala Bwetaaga kulabirira nga Mwana - The Bed Room Teacher\nObukyala Bwetaaga kulabirira nga Mwana\nABAKAZI bangi bafaayo nnyo ku ndabika yaabwe ey’okungulu kyokka ne beerabira okulabirira ekyo ekibafuula abakyala. Buli mukazi asaanye amanye nti Emana ky’ekimu ku bitundu ebisinga obukulu ku mubiri gwe era kyangu omusajja okukwagala oba okukukyawa ng’asinziira ku nkula n’endabirira y’embugo zo. N’olwekyo buvunaanyizibwa bwo omukazi okumanya bino ku bukyala bwo.\nEnkula n’enfaana yaabwo. Osobola okuteeka endabirwamu wansi n’ositama ne weetunula mu mbugo kikuyambe okumanya bwe wakula munda. Bwe muba mu mukwano, munno buli ky’abeera awaana ku nkula ya nnabunnya wo obeere ng’okimanyi. Ne bw’aba akukiina okimanye. Bw’oba omanyi bwe wakula, osobola naawe okumulagirira ekitundu ky’aba akwatako.\nEmpale z’oyambala. Obukyala tebukolaganira ddala na mpale zitali za ppamba. Empale y’akatimba nayo ebeera nnungi nnyo ku bukyala kuba we buyisiza ku mpewo ne butatuuyana na kuwunya kisu. Naye toziyitiriza ziyinza okubunnyogoza.\nEmpale ey’akaguwa akasalamu obusazi mu kabina ne mu bukyala (g-string) nayo teyandibadde nnungi kwambala buli lunaku. Akaguwa ako we kayita kakulukuunyaawo ne kakendeeza ennyonyogeze ezirina okubeerawo.\nEmpale ennyimpi si nnungi kwambalira mu ngoye wadde abakazi bazaagala nnyo.Zireeta ebbugumu lingi mu bukyala ne butuuyana ne buvaamu olusu.Kirungi n’oyambaliramu ppeti ate nga ya ppamba mu kifo ky’ekiwale ekyo.\nOkubuyonja. Nga bw’olongoosa ekyenyi n’obukyala bw’olina okubulabirira. Bwe buba busakaatidde bumwe kuba singa tokikola bw’otuuyana n’obwoya obwo butuuyana ne buleeta ekivundu. Ekiva mu kino kwe kugubya empale. Omusajja tayagala kutunula ku mpale ya mukazi egubye. Kimumalamu amaanyi aganyumya akaboozi.\nOkunaaba. Mu butonde, obukyala bweyoza bwokka. Bw’oba tolina bulwadde bwa kikaba, buvaamu amazzi meeru. Tobunaabisa ssabbuuni yenna okusobola okubutukuza. Ssabuuni alimu ebirungo ebyonoona akabubi akaweweera mu bukyala bwo ate omu bamussaamu ebirungo ebikaza. Singa omunaabisa oyinza okukala mu mbugo n’akuleeguula ne lasitiika. Tobusokooza lugalo nga obunaaza kubanga olugalo luyina okyuza akabubi nofuna amabwa. Obukazi obw katonda yabutonda nga bulina amazzi gabwo amayonjo agabunaaza nolwekyo bwoba onaaba tosanye kwesokoola kubanga eyo munda watukuvu nnyo.


Bukedde Online - Ntunda mitwe gya mbuzi okuweerera abaana\nNtunda mitwe gya mbuzi okuweerera abaana\nNkola weema okwebeezaawo ne bavubuka bannange...\nObutooki bwe nakolanga okuzannyisa kati mbufunamu...\nEmitwe gy'embuzi gye nsasulwa mu kuzibaaga mwe mpeeredde abaana n'okwongerako emirimu emirala.\nMuteteri ng'abaaga embuzi kw'afuna emitwe\nAbaganda baagereesa nti, “Enswa bw'ekyusa amaaso nga naawe envubo okyusa”, kino abakyala abasinga kye bakoze. Abasajja bwe babazaddemu abaana kyokka abamu ne badduka obuvunaanyizibwa nabo kwe kusalawo okuyiiya engeri gye banaalabiriramu abaana baabwe ekibatuusizza okukola n’emirimu egiyitibwa egy’ekisajja.\nSarah Muteteri, ow’e Nakuwadde y’omu ku bakyala abaasalawo ennaku okugisiba ku mpagi okusobola okukolerera abaana be. Ono musuubuzi wa mitwe n’ebigere by’embuzi mu lufula ya ‘Kyengera Cattle Traders’ era olugendo lwe alunyumya bw’ati;\nMu 2009 nga nvudde ewaffe e Rwanda, nanoonya ekifo aw'okusula Mukama n'ansuula Wakaliga mu katale k’abaazirwanako. Okuva e Rwanda najja ne kapito wa 1,000,000/- ze nnali nkung’aanyizza okuva mu mirimu gye nakolanga eyo. Ssente zino ze napangisaamu akaduuka ne nteekamu firiigi y’ebyokunywa n’ebyokulya era nga mwe nsula n’okusula.\nMuteteri ng'atwala embuzi okugibaaga\nEby’embi ekifo kino kyagaana okukola nga bwe nateebereza era okukkakkana nga ssente zange zonna zifiiriddemu ne nzirayo ku zeero nga n’omwaka teguweze.\nMu kaseera nga nkyali mu kugezaako okwetereeza we nafunira n’omwami eyampasa mu 2012.\nOmwami ono yandaga omukwano ogw’ekimmemette anti buli kye nayagalanga nga njogera bwogezi n’aleeta. Kwe kugamba yajjira mu kiseera ekituufu nga kapito wange amaze okusaanawo ye n’anzidaabiriza. Ekibi omukwano gwe yagussaamu ebbuba eritagambika eryamuviirako okung’aana okuddamu okukola bizinensi yonna ng’agamba abasajja abalala bajja kunkwanirayo.\nWe yabing’ambira safaayo kubanga nange nali nkyaliko situleesi y’emirimu era nakkakkana ne ntandika kuzaala. Mu bufumbo bwaffe bwe twamalamu emyaka omukaaga, twafuniramu abaana babiri ng’omukulu wa myaka etaano ate omuto w’esatu.\nMuteteri ng'apakira emitwe gy'embuzi okugitwala okugifumba\nWabula, omwana wange omuto bwe yaweza omwaka gumu ne nfuna ekirowoozo ky’okuddamu okukola. Nakiteesaako ne baze era naye n’akisemba. Mu butuufu nneewuunya omuntu abadde omukambwe ennyo buli lwe nayogeranga ku kigambo okukola gye yakkakkanira n’akkiriza okusaba kwange. Kirabika Mukama yali ng'amubikkuliddeko nti, mu biseera ebijja tajja kubeera naffe era n’andeka nsobole okweteekerateekera obuvunaanyizibwa.\nWaaliwo mukwano gwaffe Godfrey Bugingo, we yanzigirira mu lufula y’e Kyengera naye gye yali akola nti emirimu gyegiri ate nga tegyetaaga kapito mungi.\nMu 2016 najja n’empapula zange ez’obuyigirize ku lufula eno ne nsaba emirimu era ne bampa ogw’obuwooza nga bansasula 150,000/- buli mwezi.\nEby’embi nali naakakolayo omwaka gumu n’ekitundu baze n’anfaako mu 2018.\nNze n’abaana baffe yali yatumanyiiza okutuwa buli kimu era kino kyatukosa n’okwekyawa ne nneekyawa nga ndaba ensi enfundiridde. Abaana bange nabaggya mu masomero gye baali basomera ne mbazza mu gasasuza ssente ensaamusaamu era n’akayumba ne tufuna aka 80,000/- omwezi.\nMuteteri ng'ayoza ebyenda by'ente nabyo by'atunda\nOlw’obuvunaanyizibwa buno, nalaba nga ssente ze bampa 150,000/- tezisobola kutubeezaawo n’abaana bange kwe kusalawo okuta omulimu ogwo ne nnyingirira ogw’okusuubula embuzi. Olw’ensonga nti ekifo n’ebikolebwamu nali mbitegedde bulungi, omulimu gw’obusuubuzi gwannyanguyira.\nMu kaseera ako obusente bwange bwe nnali ntereseewo obusinga bw’agenda ku by’okuziika n’abaana okusoma era we natandikira okusuubula embuzi.\nNalinawo 300,000/- zokkaze nakozesa okusuubula embuzi eza 120,000/- ate ne nziramu okuzitunda. Embuzi emu nsobola okugiggyako wakati wa 10,000/- ne 20,000/- n’oluusi okusingawo okusinziira ku bunene n’enteeseganya yo n’omuguzi.\nNATANDIKA OKUSUUBULA EMITWE GY’EMBUZI\nOlw’ensonga nti, tomanya ddi lw’onootunda mbuzi, nalaba nga nnyigirizibwa kwe kusalawo okugattako omulimu omulala. Nakwata amagoba gange ne ntandika okusuubulamu emitwe, amagulu n’ebyenda by’embuzi bye nguza abantu ab’enjawulo kubanga akatale ko weekali.\nOmutwe n’amagulu g’embuzi mbisuubula ku 3,500/-. Oluvannyuma lw’okubirongoosa obulungi, mbisuubuza wakati wa 7,000/- ne 8,000/- nga kisinziira ku bunene bwabyo.\nByo ebyenda mbigula wakati wa 10,000/- ne mbitunda ku 20,000/- nga nakyo kisinziira ku bulungi bwabyo. Ebyenda nze mbyeyoleza nga nyambibwako abavubuka be nsasula 500/- ku buli nda ya mbuzi. Olunaku osobola okukola 30,000/- mu bintu bino.\nMuteteri ng'asitudde ebyenda ebiwedde okwoza okubitwala okubifumba\nEbirala bye nkola mulimu okubaaga embuzi nga kino tukiyita ‘kugikuba mukono’, kuno kubeera kugiggyako ddiba ng’okozesa ekikonde kyo. Wano buli mbuzi gy’okolako bakusasulamu omutwe n’amagulu. Kitegeeza nti, oteekeddwa okubeera n’amaanyi wamu n’obwangu mu mikono okusobola okukola ku mbuzi eziwerako kw’ofuna emitwe n’amagulu nga tokozesezza ssente.\nNSUUBULA N'EBYENDA BY'ENTE\nEkirala, nze otulo ewange natugobayo. Ku lufula nkeerawo wakati w’essaawa 10 ne kkumi n’emu nga ntambulira ku boda boda. We zituukira essaawa ekinene ennyo mukaaga mbeera mmalirizza egya wano olwo nga njolekera Naakuwadde. Eno nayo nakolayo akaduuka awo ku siteegi ya ssentebe nga ntunda ebintu ebikozesebwa awaka.\nBwe mba nyinyuka mu lufula ng’enda n’ennyama y’embuzi gye nfumba ekiro ne ngitundirako muwogo omufumbe olw’eggulo awo ku kkubo.\nEnnyama eno abantu bagyettanidde era enkoledde kubanga buli lunaku nyinyuka ne 150,000/-.\nSsente zino bwe nzigattagatta ne ze nakoze mu lufula mbeera mpezaaweza abaana ne basobola okusoma nga tebataataaganyizibwa.\nMuteteri bw'afaanana, wano ng'asitudde emitwe gy'embuzi\nNze sinyooma mirimu. Omulimu gwe nkola ogw’okulongoosa ebyenda n’ebirala osanga abakyala batono ddala abayinza okugukola. Si lwa maanyi wabula olw’okuba bagulaba ng’omulimu gw’obucaafu ogwenyinyaza.\nMpuliriza okuwabulwa n’okubuulirirwa kw’abo abansingako, mu myaka ne mu mirimu. Kino kinnyambye naddala mu kaseera kano ng’omwami yaakafa.\nEnkolagana ennungi ne bannange. Banneesiga ne bampa n’emirimu ku banja era nange neekubiriza nensasula ky’ova olaba nga mpangadde nabo.\nAbantu abamu bajoozi, bajja nga beefudde bakasitoma kyokka nga babbi. Ogenda n’omuwa ebintu byo naye okukusasula amala kukukubya nduulu ate oluusi bagaanira ddala okusasula.\nOluusi wabeerawo okubbibwa kw’embuzi n’emitwe oba ebigere by’oba waguze. Kino kinkoseza ddala kuba nange oluusi ekintu kye babeera babbye kwemba nsibidde olukoba.\nNneetaaga abazirakisa okunkwata ku mukono nsobole okwongera kapito mu bizinensi yange oboolyawo n’okunnyambako ku fiizi z’abaana bange nabo basobole okufuna ku bulamu obweyagaza mu biseera eby’omu maaso.\nmitwe gya mbuzi,\nKyengera Cattle Traders,\nNkalakata byennyanja ne nyinyuka na 30,000/-


Bukedde Online - Abaggya abaana ku ddagala lya kookolo batta emikisa gyabwe okuwonera ddala\nMzee Zedde: Yeewuunya abalonzi abakubagana...\nOmusawo ng'ajjanjaba omwana atawaanyizibwa obulwadde bwa kookola\nDAVID Ssemukaaya y'omu ku baana bannamukisa abaawonera ddala kookolo. Bw'aba akunyumiza olugendo lwe olw'okuwona agamba nti: "Bwe bankebera nga nnina kookolo nga nnaatera okutuula ebibuuzo bya PLE, ne ntandika eddagala naye ebintu tebyali byangu kuba eddagala lyali lya maanyi naye saalivaako.\nBwe namalayo ddoozi, baddamu okunkebera nga waliwo ebizimba ebisigaddemu ne banziza ku ddoozi endala. Bwe nagimalaayo, baddamu okunkebera nga kookolo gwe nalina awonye ne nkyebaliza Katonda mu 2013 naye ne nsigala nga nnina okukomawo bankebereko era mu 2018 ne bangamba nti mponedde ddala era kati nsoma busawo".\nOkufaanana ne Ssemukaaya, abaana bangi baba n'emikisa egy'okuwonera ddala kookolo naye emikisa gino ne gittibwa ababalabirira ababaggya ku ddagala nga tebannalimalayo.\nAbasawo beeraliikirivu nti okusinziira ku baana abafunira obujjanjabi mu ddwaaliro lya kookolo erya Uganda Cancer Insitute e Mulago , abaana abava ku ddagala kumpi bali 30 ku buli 100.\nBetty Muwonge alina omwana eyalwala kookolo agamba nti; " Nze nnali sikisuubira nti kookolo akwata abaana abato okutuusa bwe baakebera omwana wange ne bakantema nti alina kookolo," Betty Muwonge akulira ekibiina ekibudaabuda abazadde abalina abaana abalwadde ba kookolo bw'agamba.\nMuwonge agamba nti alina abaana munaana naye bonna yabaleka awaka ng'alina okujjanjaba muwala we Pearl Namuwonge mu 2010. "Eddagala twalimalayo mu 2013 ne nsigala nga nkyamutwalayo okumukeberako era kati yawona.\nNayita mu kusoomoozebwa kungi ng'oluusi nneesanga nga njogedde n'ekigambo kye sandyogedde ku musawo naye ne batugumiikiriza.\nTwakola ekibiina mu 2017 abazadde abalina abaana ba kookolo mwe tukungaanira ne tuyambagana, okugumya, okubudaabuda n'okuzzaamu amaanyi abazadde naddala abapya, okulaba ng'abaana baabwe babakuumira ku ddagala ne bamalayo obujjanjabi era abamu bawonye.\nAKABI K'OKUVA KU DDAGALA\nDr. Joyce Balagadde Kambugu akulira eby'obujjanjabi bw'abaana mu ddwaaliro erijjanjaba kookolo erya Uganda Cancer Institute e Mulago agamba nti ensangi zino abaana bangi mu ddwaaliro abatandisibwa ku ddagala ate ne bamala ne balivaako ne babula okumala ebbanga erisoba mu wiiki bbiri. Wano ddoozi eba efudde.\nEkyennaku obulwadde bwewaggula ne butambula agenda okukomawo nga bweyongedde okusinga bwe yali.\nEkirala omwana bw'ava ku ddagala, likendeera amaanyi nga terikyasobola kumukolako bulungi era kikendeeza ku mikisa gye egy'okuwona.\nAbaana abava ku ddagala kumpi\nbali 30 ku buli 100.\nLWAKI ABAANA BAVA KU DDAGALA\n1 Okuterebuka. Dr. Balagadde annyonnyola nti oluusi abazadde batuuka mu ddwaaliro abaana ne bafuna ddoozi esooka naye n'amala n'agamba abasawo nti tagenda kumalako n'abivaako nti alina gw'alabye ng'alina ekika kya kookolo aluma n'owuwe ekitegeeza nti n'owuwe agenda kufa ne batya ne badduka.\n2 Abooluganda okubalekerera. Abazadde abakyala tebafuna buyambi kuva eri bataata b'abaana ne ffamire zaabwe ekibaleetera okulekulira obujjanjabi bw'abaana baabwe. Abaana bano olubatuusa mu ddwaaliro bamaama tebaddamu kufuna buyambi, abamu n'okubagoba ne babagoba nga balowooza nti bagenda kubaleetera ebisiraani.\nAbamu bawalirizibwa okuva ku bujjanjabi kubanga yalekayo abaana abalala nga n'oluusi bato kyokka nga tafuna buyambi bwonna kuva mu ffamire ye. Ebiseera ebisinga abeera mu ddwaaliro naye ng'omutima gumulumira n'abaana abalala be yalese awaka n'awalirizibwa okuyimiriza obujjanjabi addeyo eka alabe abaana be.\n4 Okubeera ewala n'eddwaaliro. Abamu bava ku ddagala kubanga babeera wala n'eddwaaliro ekibalemesa okwewuubanga mu ddwaaliro okufunira abaana obujjanjabi obwetaagisa.\n5 Obwavu. Newankubadde eddwaaliro libawa obujjanjabi obw'obwereere, omujjanjabi yeetaaga okubeerako n'essente entonotono ezisobola okumuyambako mu bintu ebimu. Naye alaba talina amuweereza ku ssente ate nga takola kyokka n'abaawaka n'essimu baaziggyako tebaagala abakubire embeera n'emulemerera n'abivaako.\n6 Abamu balowooleza mu ddogo. Abamu balowooza nti omwana bamuloze, aliko empewo n'ebirala ekivaako okuva ku ddagala.\n7 Eddagala ly'ekinnansi. Waliwo abafuna ddoozi esooka ate bw'alaba atereddemu n'aliyimiriza ate n'amuzza ku kadomola okumala ebbanga, agenda okukomawo oluvannyuma lw'ekiseera ng'obulwadde bweyongedde\nUganda Cancer Insitute\nEddy Kenzo alumbye Bebe Cool kuby'okumuyita omuzinyi atamanyi kuyimba\nMagogo alangiridde abaalaba omupiira gwa Madagascar: baali 9000